title: Jokainen hetki historian

text: Jokainen hetki historian on suomirockyhtye Eppu Normaalin kappale ja single vuodelta 2007. Kappale julkaistiin esikoissinglenä yhtyeen samana vuonna julkaistulta studioalbumilta "Syvään päähän", ja singlen on tuottanut ja säveltänyt yhtyeen kitaristi Mikko "Pantse" Syrjä. Kappaleen on puolestaan sanoittanut yhtyeen laulaja Martti Syrjä.


title: Anton Leichtfried

text: Anton Leichtfried (s. 30. toukokuuta 1967 Scheibbs) on itävaltalainen roomalaiskatolinen piispa. Hänet vihki papiksi Sankt Pöltenin hiippakuntaan Johannes Joachim Degenhardt 10. lokakuuta 1991. Hänet nimitettiin Sankt Pöltenin vihkipiispaksi ja Rufinianan titulaaripiispaksi 21. marraskuuta 2006. Piispaksi vihkiminen seurasi 25. helmikuuta 2007. Pääkonsekraattorina toimi Klaus Küng, jota avustivat Christoph Schönborn ja Ludwig Schwarz.


title: Kluuvin galleria

text: Kluuvin galleria on Helsingin Kluuvissa sijaitseva taidegalleria. Vuodesta 1968 asti toiminut galleria on osa Helsingin taidemuseota.


title: Kluuvin galleria

text: Galleria on profiloitunut ajankohtaisen kuvataiteen esittelyyn. Se pyrkii tarjoamaan tilaisuuksia sellaisille näyttelyprojekteille, joita muualla Helsingissä on vaikea toteuttaa.


title: Kluuvin galleria

text: Galleriatila sijaitsee entisen Uschakoffin talon paikalla, joka purettiin vuonna 1965. Vain sen julkisivu ja pankkisali portaikkoineen säilytettiin. Sisäosat purettiin ja saneerauksen suunnitteli arkkitehti Aarno Ruusuvuori. Ruusuvuori suunnitteli rakennuksen neljänteen kerrokseen Kluuvin gallerian. Tila rakennettiin alun perin yksityistä galleriaa, Taidesalonkia varten. Ennen Taidemuseo Meilahden valmistumista kaupungin taidemuseo esitteli galleriassa vuosittain myös museon uusia taideostoja. Gallerian tilat peruskorjattiin vuonna 1999.


title: Kluuvin galleria

text: Kluuvin näyttelytilan vuokra on kolmesta viikosta ollut 505 euroa, eikä provisiota teosmyynnistä ole tarvinnut maksaa. Vertailun vuoksi Etelärannassa sijaitseva, kuvanveistäjien liiton galleria Sculptor perii ei-jäseniltä 3 100 euroa.


title: Kluuvin galleria

text: Vuonna 2006 Helsingin kaupunki harkitsi siirtävänsä gallerian toiminnan vanhan linja-autoaseman tiloihin Kamppiin. Varta vasten näyttelytilaksi rakennettuun galleriaan haluttiin sijoittaa Helsingin kaupungin tietokeskuksen kirjasto.


title: Kluuvin galleria

text: Kluuvin galleriaan on haettu näyttelyaikoja vuosittain noin 200 anomusta. Näyttelyaikoja myönnetään 15–17. Keväällä 2014 Kluuvin gallerian toimintaa suunniteltiin jatkettavan Tennispalatsin tiloissa nykyisellä näyttelyprofiililla syksystä 2015 alkaen. Siirtoa perusteltiin taloudellisilla syillä. Museon johtokunnan puheenjohtaja Thomas Wallgren totesi, että aikaan saatu vuosisäästö, 40 000 euroa, ei riitä perusteeksi, kun kaupungissa on samaan aikaan vireillä kallis Guggenheim-hanke.


title: Francisco Carlos Bach

text: Francisco Carlos Bach (s. 4. toukokuuta 1954 Ponta Grossa) on brasilialainen roomalaiskatolinen piispa. Hänet vihittiin papiksi Ponta Grossan hiippakuntaan 3. joulukuuta 1977 ja nimitettiin Toledon hiippakunnan piispaksi 27. heinäkuuta 2005. Piispaksi konsekroinnin suoritti 27. lokakuuta Murilo Sebastião Ramos Krieger, jota avustivat João Bráz de Aviz ja Sérgio Arthur Braschi. Bach asetettiin virkaansa 24. marraskuuta.


title: Antonio Carlos Félix

text: Antonio Carlos Félix (s. 5. joulukuuta 1957 Caldas) on brasilialainen roomalaiskatolinen piispa. Hänet vihittiin papiksi Pouso Alegren arkkihiippakuntaan 20. joulukuuta 1986 ja nimitettiin Luzin hiippakunnan piispaksi 5. helmikuuta 2003. Piispaksi vihkiminen seurasi 4. toukokuuta. Pääkonsekraattorina toimi Ricardo Pedro Chaves Pinto Filho, jota avustivat Serafim Fernandes de Araújo ja João Bosco Oliver de Faria. Félix asetettiin virkaansa 18. toukokuuta.


title: Battleship

text: Battleship on vuonna 2012 julkaistu yhdysvaltalainen science fiction -sotaelokuva. Elokuvan on ohjannut Peter Berg ja julkaissut Universal Pictures. Näyttelijöitä ovat muun muassa Taylor Kitsch, Alexander Skarsgård, Brooklyn Decker, Rihanna ja Liam Neeson. Elokuvan maailman ensi-ilta oli Tokiossa, Japanissa 3. huhtikuuta 2012.


title: Battleship

text: Vuonna 2005 NASA löytää planeetan, jonka olosuhteet ovat Maan kaltaiset. On mahdollista, että se sisältää älykästä elämää. NASA lähettää voimakkaan signaalin planeetalle Havaijilla sijaitsevasta asemasta. Samoihin aikoihin lahjakas mutta kuriton Alex Hopper yrittää tehdä vaikutuksen naiseen hakemalla hänelle kanaburriton. Seurauksena hän murtautuu lähikauppaan ja joutuu poliisin etälamautinhyökkäyksen kohteeksi. Merivoimien upseeri Stone Hopper yrittää antaa nuoremmalle veljellensä suuntaa pakottamalla tämän liittymään Yhdysvaltain laivastoon.


title: Battleship

text: Vuoteen 2012 mennessä Alex on luutnantti ja USS "John Paul Jonesin" kapteeni, ja Stone on komentajana USS "Sampsonilla". Alex on suhteessa Samantha Shaneen (nainen johon yritti tehdä vaikutuksen seitsemän vuotta aikaisemmin) ja haluaa naimisiin, mutta pelkää kysyä lupaa hänen isältään, Tyynenmeren laivaston komentajalta vara-amiraali Shanelta. Alex joutuu tappeluun kapteeni Nagatan kanssa RIMPAC:issa, monikansallisessa merivoimien harjoituksissa. Amiraali Shane läksyttää Alexia, joka myöhemmin saa tietää veljeltään, että on olemassa mahdollisuus, että hänet erotetaan RIMPAC:in lopussa. Samalla Samantha menee amputaation vuoksi jalattoman veteraani Mick Canalesin mukana vaellukselle Oahulle ja auttaa häntä sopeutumaan hänen proteesijalkoihinsa.


title: Battleship

text: Pieni laivasto avaruusaluksia saapuu vastaukseksi NASA-signaalille. Yksi alus törmää kiertoradan satelliittiin ja syöksyy maahan Hongkongissa, kun taas neljä muuta laskeutuvat vesille lähellä Havaijia. USS "Sampson", USS "John Paul Jones" ja japanilainen hävittäjä "Myōkō" lähetetään tutkimaan tapahtunutta. Ne joutuvat ansaan, kun yksi avaruusaluksista muodostaa läpitunkemattoman voimakentän Havaijin ympärille. Toinen avaruusalus hyökkää, jolloin "Sampson" ja "Myōkō" tuhoutuvat. "John Paul Jones" vaurioituu ja Alex saa komennon sillä. Vaikka aluksi hän haluaa hyökätä avaruusalusta kohti kostoksi veljensä kuolemasta, hän keskeyttää hyökkäyksen ja hakee eloonjääneitä "Myōkōlta". Vaikka voimakenttä estää tutkan ja kaikuluotaimen toiminnan, Nagata paljastaa, että he voisivat käyttää tsunamivaroitusjärjestelmän poijuja ja seurata avaruusolentojen aluksia. Yöaikaan käydyssä taistelussa avaruusoliot ja yhdysvaltalaiset ottavat yhteen. Eräs alien otetaan talteen vedestä ja tästä ihmiset huomaavat, että muukalaiset ovat hyvin herkkiä auringonvalolle. Alex käyttää laivaansa houkutellakseen avaruusaluksen lähelle rantaa, missä hän ja Nagata ampuvat vihollisaluksen komentosillan ikkunoihin panssarinläpäisevillä ammuksilla sokaisten näin humanoidit auringon valolla. Sekä "John Paul Jones" että avaruusolentojen alus tuhoutuvat taistelussa.


title: Battleship

text: Samaan aikaan joukko aliensotilaita ja tiedemiehiä on laskeutunut Oahulle tarkoituksenaan käyttää NASA:n lähettimiä ja satelliittia omiin viestitystarkoituksiinsa. Samantha ja Mick välttävät täpärästi kiinnijäämisen ja törmäävät pakenevaan NASA:n tiedemieheen. Samantha ottaa yhteyttä Alexiin ja varoittaa tätä. Mutta kun "John Paul Jones" on tuhottu, pelastuneet pakotetaan palaamaan tukikohtaan ja hankkimaan sotalaivan: taistelulaiva USS "Missourin". Vaikka "Missouri" on museolaiva, pystyvät Alex ja hänen miehistönsä aktivoimaan sen veteraanien avustuksella. Taistelulaiva tuhoaa viimeisen avaruusolentojen voimakenttää muodostavan aluksen. Alex ampuu viimeisen ammuksensa NASA-tukikohtaan ja tuhoaa avaruusolennot, kun taas hävittäjäkoneet amiraali Shanen lentotukialukselta tulevat viimeistelemään viimeisen alienaluksen.


title: Battleship

text: Rannalla palkitaan maailman pelastaneet ihmiset. Seremonian jälkeen Alex pyytää amiraali Shanen tyttären kättä. Amiraali kieltäytyy ensin, mutta pyytää sitten Alexin keskustelemaan "antautumisestaan" lounaan äärelle.


title: Jee jee (kappale)

text: Jee jee on suomirockyhtye Eppu Normaalin kappale ja single. Kappale julkaistiin alun perin singlenä jo vuonna 1978, mutta yhtyeen studioalbumi "Maximum Jee & Jeelle" se sisällytettiin vasta seuraavana vuonna. Singlen tuotti ja sävelsi yhtyeen kitaristi Mikko "Pantse" Syrjä, joka myös sanoitti kappaleen yhdessä yhtyeen laulaja Martti Syrjän ja bassokitaristi Mikko Saarelan kanssa.


title: Jee jee (kappale)

text: Yhtyeellä oli valmiina kaksi sinkun A-puolta, "Jee jee" ja "Nipa", mutta ei B-puolta. Epe Helenius ei missään nimessä halunnut "Nipasta" singleä, koska se ei olisi saanut yhtyeen ja levy-yhtiön kaipaamaa radiosoittoa, sillä se koettiin rienauksena. Niinpä kompromissina "Nipa" julkaistiin yksipuolisena 700 kappaleen ilmaissinkkuna, jota yhtye jakoi keikoillaan. Yhtye, etenkin laulaja Martti Syrjä, otti raskaasti levy-yhtiön sensuurin "Nipan" kohdalla, joten "Jee jeen" perimmäinen tarkoitus olikin tehdä mahdollisimman härski ja kaupallinen kappale kostoksi levy-yhtiölle. Niin ikään myös "Jee jee" jäi ilman radiosoittoa kaupallisen mainonnan vuoksi. Mutta nousi kuitenkin singlelistalle sijalle 18.


title: Gilbert Ignatius Sheldon

text: Gilbert Ignatius Sheldon (s. 20. syyskuuta 1926 Cleveland) on yhdysvaltalainen roomalaiskatolinen piispa. Hänet vihittiin papiksi Clevelandin hiippakuntaan 28. helmikuuta 1953 ja nimitettiin sen vihkipiispaksi sekä Taparuran titulaaripiispaksi 12. huhtikuuta 1976. Piispaksi vihkiminen seurasi 11. kesäkuuta. Pääkonsekraattorina toimi James Aloysius Hickey, jota avustivat Joseph Louis Bernardin ja Clarence George Issenmann.


title: Gilbert Ignatius Sheldon

text: Sheldon sai 28. tammikuuta 1992 nimityksen Steubenvillen piispaksi, jona toimi, kunnes jäi eläkkeelle 31. toukokuuta 2002.


title: Julián Ruiz Martorell

text: Julián Ruiz Martorell (s. 19. tammikuuta 1957 Cuenca) on espanjalainen roomalaiskatolinen piispa. Hänet vihittiin papiksi Zaragozan arkkihiippakuntaan 24. lokakuuta 1981. Hänet nimitettiin Huescan ja Jacan hiippakuntien piispaksi 30. joulukuuta 2010. Piispaksi vihkiminen seurasi 5. maaliskuuta 2011. Pääkonsekraattorina toimi Manuel Ureña Pastor, jota avustivat Antonio Cañizares Llovera ja Renzo Fratini.


title: Veikko Halmetoja

text: Veikko Matias Halmetoja (s. 16. kesäkuuta 1977 Turku) on suomalainen kuvataidekriitikko.


title: Veikko Halmetoja

text: Halmetoja on kirjoittanut paljon taiteilijaesittelyjä sekä teosanalyysejä näyttelykatalogeihin. Halmetoja on vaikuttanut myös "½-lehden" toimituskunnassa ja oli sen ensimmäinen päätoimittaja vuonna 2009. Tätä ennen hän kirjoitti kuvataidekritiikkejä "Aamulehteen" (2002–2007) ja toimi Galleria Rajatilan tiedottajana (2001). Hän on avustanut muun muassa Helsingin Sanomia, "Taide-lehteä" ja "Vihreää Lankaa".


title: Veikko Halmetoja

text: Halmetoja työskenteli Mäntän kuvataideviikkojen toiminnanjohtajana vuosina 2007−2010. Hän on toiminut näyttelykuraattorina muun muassa Graphica Creativassa 2012 ja Pirkanmaan 5. Triennaalissa. Vuodesta 2010 hän on toiminut myös Kajaanin Runoviikon tiedottajana. Halmetoja on Helsingissä olevan Artag -gallerian johtaja.


title: Veikko Halmetoja

text: Aiemmin Halmetoja on työskennellyt Rosa Meriläisen edustaja-avustajana 2003–2007 ja ollut Vihreiden puoluehallituksen jäsen 2003–2007. Halmetoja on ollut vihreiden edustajana Sara Hildénin taidemuseon johtokunnassa 2000–2008 ja Helsingin kaupungin taidemuseon johtokunnan puheenjohtajana 2009–2012. Halmetoja oli Suomen ylioppilaskuntien liiton hallituksen jäsen 2002.


title: Veikko Halmetoja

text: Halmetoja on avoimesti homoseksuaali. Hän on ollut Setan hallituksen jäsen 2007–2010.


title: Elói Róggia

text: Elói Róggia (s. 16. syyskuuta 1942 Faxinal do Soturno) on brasilialainen roomalaiskatolinen piispa. Hänestä tuli Katolisen apostolaatin yhteisön jäsen 2. helmikuuta 1965, ja hän sai pappisvihkimyksensä 19. joulukuuta 1971. Hänet nimitettiin Borban prelaatiksi 3. toukokuuta 2006, ja piispaksi vihkiminen seurasi 14. heinäkuuta. Pääkonsekraattorina toimi Anuar Battisti, jota avustivat Francisco Carlos Bach ja Gutemberg Freire Régis.


title: Maakuntalinnut (kirja)

text: Maakuntalinnut on eläintieteen dosentti Antero Järvisen kirjoittama kirja Suomen maakuntalinnuista. Kirja ilmestyi vuonna 1995, ja sen on kustantanut Otava. Kirjan ulkoasun ja taiton on tehnyt Eija Hiltunen. Kirja painettiin Keuruulla Kustannusosakeyhtiö Otavan painolaitoksella.


title: Maakuntalinnut (kirja)

text: Kirja on ensimmäinen kaikki Suomen maakuntalinnut esittelevä kirja. Maakuntalinnuista kerrotaan muun muassa, mitä ne ovat merkinneet ihmiselle historiassa, lintuaiheisia runoja ja muuta historiatietoa. Linnuista ei niinkään kerrota yksityiskohtaisia biologisia tietoja. Kirjassa on myös kuvaukset Suomen maakunnista ja kansallislinnusta.


title: Conrado Walter

text: Conrado Walter (19. kesäkuuta 1923 – 20. syyskuuta 2018) oli saksalaissyntyinen, Brasiliassa toiminut roomalaiskatolinen piispa. Hänet vihittiin Katolisen apostolaatin yhteisön papiksi 2. joulukuuta 1956 ja nimitettiin Jacarezinhon hiippakunnan vihkipiispaksi sekä Lysinian titulaaripiispaksi 1. joulukuuta 1977. Piispaksi vihkiminen seurasi 2. helmikuuta 1978. Pääkonsekraattorina toimi Carmine Rocco, jota avustivat José Joaquim Gonçalves ja Pedro Filipak.


title: Conrado Walter

text: Walter sai 26. marraskuuta 1984 nimityksen Jacarezinhon koadjuuttoripiispaksi, ja 10. elokuuta 1991 hänestä tuli sen piispa. Hän jäi eläkkeelle 5. heinäkuuta 2000.


title: Amy Tryon

text: Amy Tryon (24. helmikuuta 1970 Redmond, Washington – 12. huhtikuuta 2012 Duvall, Washington) oli yhdysvaltalainen kenttäratsastaja, olympiamitalisti ja maailmanmestari.


title: Amy Tryon

text: Tryon voitti kenttäratsastuksessa joukkuekilpailun olympiapronssia Ateenassa 2004. Yksilökilpailussa hän oli Ateenassa kuudes. Pekingissä (Hongkong) 2008 hän sijoittui joukkuekilpailussa seitsemänneksi, yksilökilpailussa hän keskeytti.


title: Amy Tryon

text: MM-kilpailuista Tryon saavutti joukkuekilpailun kultaa ja yksilökilpailun pronssia. Hän kuoli nukkuessaan 42 vuoden ikäisenä 12. huhtikuuta 2012. Kuolinsyyksi selvisi myöhemmin kipulääkkeiden tahaton yliannostus.


title: Mario Grech

text: Mario Grech (s. 20. helmikuuta 1957) on maltalainen roomalaiskatolinen piispa. Hänet vihittiin papiksi Gozon hiippakuntaan 26. toukokuuta 1984 ja nimitettiin sen piispaksi 26. marraskuuta 2005. Piispaksi vihkiminen seurasi 22. tammikuuta 2006. Pääkonsekraattorina toimi Nikol Joseph Cauchi, jota avustivat Joseph Mercieca ja Félix del Blanco Prieto.


title: Joseph Mercieca

text: Joseph Marcieca (11. marraskuuta 1928 Victoria – 21. maaliskuuta 2016 Żejtun) oli maltalainen roomalaiskatolinen arkkipiispa. Hänet vihittiin papiksi 8. maaliskuuta 1952 ja nimitettiin Maltan vihkipiispaksi sekä Gemellae in Numidian titulaaripiispaksi 20. heinäkuuta 1974. Piispaksi vihkiminen seurasi 29. syyskuuta. Pääkonsekraattorina toimi Michael Gonzi, jota avustivat Nikol Joseph Cauchi ja Francesco Ricceri.


title: Joseph Mercieca

text: Mercieca sai 29. marraskuuta 1976 nimityksen Maltan arkkipiispaksi, jona hän toimi, kunnes jäi eläkkeelle 2. joulukuuta 2006.


title: Ingrid Linnea Ruin

text: Sigrid Ingrid Linnea Ruin (alk. Lignell; 15. toukokuuta 1881 Pori – 3. huhtikuuta 1956 Helsinki) oli suomalainen taidemaalari. Hänen vanhempansa olivat konttorinhoitaja Karl Lignell ja Flora Lindholm. Isän kuoltua vuonna 1882 Ruin adoptoitiin helsinkiläisen kasvatustieteilijän Waldemar Ruinin perheeseen. Ruin avioitui kahdesti, käyttäen sukunimiä Tigerstedt (1919–1931) ja Hagelberg (1931–1956). Teoksensa hän signeerasi aina Ruin-nimellä, jota hänestä myös taiteilijana käytetään.


title: Ingrid Linnea Ruin

text: Vuonna 1897 Ruin aloitti 16-vuotiaana opinnot Suomen Taideyhdistyksen piirustuskoulussa (nykyään Kuvataideakatemia). Vuosina 1901–1905 hän opiskeli Tanskan kuninkaallisessa taideakatemiassa Kööpenhaminassa, jonka jälkeen Ruin oli kuuden vuoden ajan taidemaalari Anders Zornin oppilaana ja avustajana Morassa. Hänen teoksiaan oli ensimmäisen kerran esillä vuonna 1906 Helsingissä. Ruin osallistui Suomen Taiteilijaseuran ryhmänäyttelyihin myös kahtena seuraavana vuonna.


title: Ingrid Linnea Ruin

text: Moran vuosiensa jälkeen Ruin asettui Kööpenhaminaan, matkustellen välillä Keski-Euroopassa, muun muassa Saksassa, Ranskassa ja Italiassa. Näyttelyitä hänellä oli Berliinissä ja Leningradissa. Kööpenhaminassa Ruin avioitui 1919 suomalaisen insinöörin Eric Tigerstedtin kanssa. Pariskunnalle syntyi poika Carl Axel Waldemar vuonna 1921. Avioliitto päättyi eroon pian hänen syntymänsä jälkeen. Vuonna 1931 Ruin meni naimisiin Gottleb Hagelbergin kanssa ja muutti tämän luokse Ruotsiin. Kesät hän vietti ottoisänsä Waldemar Ruinin huvilalla Inkoossa.


title: Ingrid Linnea Ruin

text: Ingrid Linnea Ruin tunnetaan parhaiten alastontutkielmista ja muotokuvista. Ruin maalasi myös paljon kansallisromanttisia aiheita, erityisesti kansallispukuisia naisia. Nämä vaikutteet hänen taiteeseensa tulivat Anders Zornilta. Suomessa Ruin on ollut melko tuntematon, hänen ensimmäinen retrospektiivinen näyttelynsä täällä nähtiin vasta vuonna 2005 Riihimäen taidemuseossa. Ruinin teoksia liikkuu säännöllisesti huutokaupoissa sekä Suomessa että ulkomailla. Arvokkaimpien hinnat ovat olleet useita tuhansia euroja.


title: Ingrid Linnea Ruin

text: Ingrid Linnea Ruin kuoli 74-vuotiaana Helsingissä vuonna 1956. Hänet on haudattu Hietaniemen hautausmaalle.


title: Pimenta

text: Pimenta voi tarkoittaa seuraavia:


title: Spinori

text:
Spinori on matematiikassa ja fysiikassa esiintyvä eräiden kompleksisten vektoriavaruuksien elementti. Ryhmäteoreettisesti ajateltuna spinori on spin-ryhmän pienimmän esityksen vektori.
Koska spin-ryhmä Spin(1,3) on Lorentz-muunnosten ryhmän SO(1,3) peite, on spinoreilla erittäin tärkeä osuus relativistisen kvanttimekaniikan formulaatiossa.


title: Spinori

text: Ranskalainen matemaatikko Élie Cartan löysi spinorit vuonna 1913. Myöhemmin spinorit otettiin käyttöön eritysesti kvanttimekaniikassa kuvaamaan hiukkasen sisäistä pyörimismäärää, spiniä. Paul Ehrenfest otti käyttöön nimityksen "spinori" kvanttifysiikassa.


title: Spinori

text: Spinorin käsitettä voidaan lähestyä kahdella tavalla.


title: Spinori

text: Ensimmäinen lähestymistapa on ryhmäteoreettinen. Lähtökohtaisesti tiedetään, että ortogonaaliryhmän Lie-algebralla on olemassa esityksiä, joita ei voida muodostaa tavallisen tensorilaskennan keinoin. Näitä esityksiä kutsutaan "spin-esityksiksi" ja niiden elementtejä "spinoreiksi". Tässä katsantokannassa spinori kuuluu kiertojen ryhmän peitteen esitykseen, tai yleisemmin, yleistetyn erikoisen ortogonaaliryhmän esitykseen avaruuksissa, joiden metrinen signatuuri on . Nämä peitteet ovat Lien ryhmiä ja niitä kutsutaan spin-ryhmiksi .


title: Spinori

text: Toinen lähestymistapa on geometrinen. Spinori voidaan muodostaa ensin eksplisiittisesti, jonka jälkeen Lien ryhmien vaikutusta siihen voidaan tutkia. Tämän lähestymistavan etuna on se, että spinorin käsite on hyvin konkreettinen alusta pitäen. Tällainen lähestyminen voi kuitenkin olla epäkäytännöllinen tarkasteltaessa spinorien monimutkaisia ominaisuuksia, kuten Fierzin identiteettejä.


title: Spinori

text:
Diracin spinori on yleisimmin fysiikassa esiintyvä spinori. Se on nimetty Paul Diracin mukaan. Diracin spinori on kompleksisen Cliffordin algebran (johon spin-ryhmä Spin(p, q) voidaan upottaa) fundamentaalin esityksen elementti. Diracin yhtälön mukaan spinorit ovat välttämättömiä relativistisen elektronin kvanttitilojen kuvauksessa. Vapaan Diracin yhtälön
toteuttavaa tasoaaltoratkaisua
kutsutaan "Diracin spinoriksi". Diracin spinori on bispinori.
Edellä (yksiköissä formula_3)


title: Spinori

text:
Positiivisen energian ratkaisu Diracin yhtälölle voidaan kirjoittaa muotoon
jossa


title: Spinori

text:
Weylin spinori on pienin "kompleksinen" ryhmän esitys. Se on samanaikaisesti myös pienin kompleksinen aliagebran esitys.
Siinä missä Diracin spinori sisältää hiukkasen molemmat helisiteetit, Weylin spinori kuvaa ainoastaan yhtä helisiteettiä.
Diracin bispinori voidaankin esittää kahden vastakkaista helisiteettiä kuvaavan 2-komponenttisen Weylin avulla:
Weylin spinorit muodostavat Lorentzin ryhmän "redusoitumattoman" esityksen.
Weylin spinori nimetty saksalaisen fyysikon ja matemaatikon Hermann Weylin mukaan.


title: Spinori

text: Majorana-spinori on pienin "reaalinen" ryhmän esitys. Majorana-spinori toteuttaa Majoranan yhtälön ja kuvaa hiukkasta, joka on oma antihiukkasensa. Majorana-spinori on nimetty italialaisen fyysikon Ettore Majoranan mukaan.


title: Jatiyo Sangshad Bhaban

text: Jatiya Sangsad Bhaban (, ) on Bangladeshin parlamentin rakennus, joka sijaitsee Dhakan kaupungissa Bangladeshissa. Rakennuksen rakentaminen aloitettiin vuonna 1961 ja rakennus valmistui vuonna 1982. Rakennus maksoi valmistuessaan noin 32 miljoonaa Yhdysvaltain dollaria. Rakennus edustaa modernia betonibrutalismia. Rakennuksen suunnittelijoina toimivat arkkitehdit Louis Kahn ja Muzharul Islam.


title: Soto

text: Soto tai de Soto on muun muassa seuraavien henkilöiden sukunimi:DeSoto (De Soto) on myös yhdysvaltalainen automerkki.


title: Santucci

text: Santucci on muun muassa seuraavien henkilöiden sukunimi:


title: Hübner

text: Hübner on muun muassa seuraavien henkilöiden sukunimi:


title: Sovitus (teologia)

text: Sovitus on yksi Raamatun keskeisistä teemoista ja kristillisen soteriologian tärkeimmistä käsitteistä. Raamatussa sovituksella tarkoitetaan pyhän Jumalan ja syntisen ihmisen välisen ristiriidan ratkaisemista hyvittävän uhrin sijaiskärsimyksen kautta.


title: Sovitus (teologia)

text: Vanhassa testamentissa sovitus liittyy olennaisesti jumalanpalveluselämään, jonka tarkoituksena on ihmisten synneistä aiheutuvan Jumalan vihan pois kääntäminen. Jumalanpalveluksessa toimitettavista uhreista annetaan yksityiskohtaiset ohjeet. Kun ylimmäinen pappi laskee kätensä syntiuhrieläimen päälle tunnustaen Israelin synnit, siirtyvät synnit uhrieläimen kannettavaksi. Vanhan testamentin profeetat arvostelivat sovituksen teknistä, sakramentalistista ymmärtämistä ja korostivat syntien tunnustamisen merkitystä. Profeetta Jesaja viittaa tulevaan Herran palvelijaan, joka tulisi antamaan elämänsä vikauhriksi monen edestä uhrilampaan tavoin.


title: Sovitus (teologia)

text: Uudessa testamentissa sovitus tapahtuu Jeesuksen kuoleman kautta, joka tulkitaan Vanhan testamentin uhrikultin symboloiman todellisuuden täyttymyksenä. Erityisesti Heprealaiskirje pyrkii osoittamaan, että Jeesus on suorittanut kertakaikkisen syntiuhrin, josta syystä vanhatestamentillista uhrikulttia ei enää tarvita. Synoptiset evankeliumit kuvaavat Jeesusta Herran kärsivänä palvelijana, jonka tehtävä oli alun alkaen kärsiä ja kuolla ihmisten syntien tähden. Johannes kuvaa Jeesusta karitsana ja pääsiäislampaana.


title: Sovitus (teologia)

text: Jeesuksen sovitusuhrin kertakaikkisen vaikutuksen edellytys on Uuden testamentin mukaan hänen synnittömyytensä ja jumalallinen luontonsa. Kristus on "viimeinen Aadam", uuden ihmissuvun kantaisä. Yksilön kohdalla sovitus toteutuu, kun häntä sovituksen viran kautta kehotetaan ottamaan vastaan syntien anteeksianto.


title: Sovitus (teologia)

text: Kristinuskon historiassa on kautta vuosisatojen käytetty useita erilaisia metaforia, joilla on pyritty selittämään miten sovitus Jeesuksen Kristuksen kautta tapahtuu. Eri kirkot ja yhteisöt painottavat niitä eri tavoin. Neljä tunnetuinta sovitusopillista mallia on kuvattu lyhyesti seuraavassa:


title: Ikivihreä Eino Grön

text: Ikivihreä Eino Grön on suomalaisen Eino Grönin studioalbumi vuodelta 1971.


title: Eino Grön (vuoden 1967 albumi)

text: Eino Grön on suomalaisen Eino Grönin kokoelma-albumi vuodelta 1967.


title: Flynn

text: Flynn on muun muassa seuraavien henkilöiden sukunimi:


title: Lunastus (teologia)

text: Lunastus on Raamatussa esiintyvä teologinen termi, jolla tarkoitetaan ihmisten vapaaksi ostamista pahan vallasta.


title: Lunastus (teologia)

text: Kristillisessä teologiassa lunastus tarkoittaa vapautusta synnin vallasta. Apostoli Paavalin kirjoituksissa se on keskeinen termi, jolla hän selittää Jeesuksen Kristuksen kuoleman pelastavaa vaikutusta. Uudessa testamentissa sanaa lunastus käytetään tarkoittamaan sekä vapautumista synnin vallasta että vapautumista konkreettisesta orjuudesta. Kyseessä on siis teologinen metafora, jonka mukaan Jeesus maksoi kuolemallaan lunastusmaksun vapauttaakseen kristityt synnin ja kuoleman orjuudesta. Protestanttisten kirkkojen piirissä ei kuitenkaan useimmiten kannateta Origeneen oppia, jonka mukaan Jumala olisi ostanut ihmisen Saatanalta Jeesuksen kuoleman avulla.


title: Eino Grön (vuoden 1965 albumi)

text: Eino Grön on suomalaisen Eino Grönin kokoelma-albumi vuodelta 1965. Albumi julkaistiin uudelleen vuonna 1973 levymerkillä Scandia HSLP 136.


title: LLVM

text: LLVM (alkuaan ) on eräs ohjelmointikielten kääntäjien kehittämiseen tarkoitetuista infrastruktuureista. LLVM-järjestelmän avulla ohjelmakoodille voidaan suorittaa erilaisia optimointeja – käännöksen, linkityksen, ajon tai ohjelman joutenolon aikana. LLVM on julkaistu BSD-lisenssin muunnoksella (University of Illinois/NCSA Open Source License).


title: LLVM

text: LLVM toteuttaa kääntäjien toiminnan keski- ja loppuosan, eli toimenpiteet jotka ovat lähes samoja kaikkien konekieleksi käännettävien ohjelmien osalta. LLVM:n päälle voidaan rakentaa käännösprosessin ”etupää”, eli ohjelmointikielen tulkinta. Kääntäjäohjelma kutsuu LLVM-kirjastoa, joka tuottaa IR-välikielen (). LLVM-infrastruktuuri optimoi välikielen. Loppuvaiheessa välikieli muunnetaan kohdejärjestelmän konekieleksi.


title: LLVM

text: Lyhenne LLVM tarkoitti alun pitäen ”Low Level Virtual Machine”, mutta projektin kasvaessa nimestä luovuttiin ja lyhenne ei nykyisin tarkoita mitään. LLVM on ”kattoprojekti”, jota käytetään keskeisistä komponenteista: välikielestä (LLVM IF) ja sen käsittelystä, debuggerista (LLDB) ja LLVM:n omasta C++-kirjastosta (libc++).


title: LLVM

text: LLVM-projekti alkoi vuonna 2003 Illinois'n yliopistossa (Urbana–Champaign).


title: LLVM

text: Nykyisin suurin LLVM:n kehittäjä on Apple; LLVM-järjestelmä onkin keskeinen komponentti uusimpien Mac OS X- ja iOS-järjestelmien kehitystyökaluissa. Myös Sony käyttää LLVM:ää PlayStation 4 -kehitysympäristössä. Microsoft tarjoaa Clang-kääntäjän optiona Visual Studiossa.


title: LLVM

text: Monet Linux-jakelut tukevat LLVM:ää, useimmiten rinnakkaisena vaihtoehtona GCC:lle. Useimmat Linux-jakelut eivät ole siirtyneet GCC:stä Clang-kääntäjään, koska Linux-ytimen kääntäminen vaatii käytännössä GCC:n. Google tukee Clang-kääntäjän kehittämistä Linux-ytimen käännökseen vaihtoehtona GCC:lle. Vastaavasti esimerkiksi FreeBSD käyttää monilla alustoilla Clangia pääasiallisena kääntäjänään.


title: LLVM

text: LLVM oli aluksi suunniteltu GCC:n loppuvaiheiden korvaajaksi, joten monia GCC-pohjaisia kääntäjien etupäitä on muunnettu LLVM-pohjaisiksi. Monia kääntäjiä on kehitetty tukemaan suoraan LLVM-infrastruktuuria.


title: LLVM

text: Clang on LLVM-projektin oma C/C++/Objective-C -kääntäjä "etupää" ("front-end").


title: LLVM

text: Clang on tuettu Applen Xcode kehitysympäristössä.


title: LLVM

text: GCC:lle on kehitetty laajennos nimeltä DragonEgg, jonka avulla GCC voi tuottaa LLVM-välikieltä. GCC:tä käytetään vain käännösprosessin etupäänä.


title: LLVM

text: Emscripten tuottaa LLVM:n avulla JavaScript-koodia WebAssembly-alustalle (aikaisemmin WebAssemblyn edeltäjälle asm.js). WebAssembly on uusimpien selaimien tukema JavaScript-laajennos, jonka avulla JavaScript-ohjelmat voivat toimia lähes yhtä tehokkaasti kuin natiivit ohjelmistot, ja voivat käyttää HTML5:n tarjoamia selainominaisuuksia, kuten 2D/3D-grafiikkaa ja ääntä. Emscriptenin avulla C- tai C++ -ohjelmistoja voidaan kääntää suoraan selaimissa toimiviksi. Monia C/C++ -kirjastoja on sovitettu toimivaksi Emscriptenin kanssa.


title: LLVM

text: Laajamittaisimmat Emscripteniin pohjautuvat projekti ovat Internet Archiven tukemat JSMESS- ja DOSBox -projektit, joiden avulla erilaisia vanhoja ohjelmistoja ja pelejä voidaan emuloida suoraan selaimissa.


title: LLVM

text: Rust on ohjelmointikieli, jonka referenssikääntäjän (rustc) kehittäminen alkoi alusta alkaen LLVM:n päällä.


title: LLVM

text: Tuettuja käyttöjärjestelmiä ovat:


title: LLVM

text: Tuettuja suoritinarkkitehtuureja ovat:


title: Krasimir Balăkov

text: Krasimir Balăkov (, s. 29. maaliskuuta 1966) on bulgarialainen jalkapallovalmentaja ja entinen keskikenttäpelaaja.


title: Krasimir Balăkov

text: Balăkov aloitti uransa Etăr Veliko Tărnovossa kaudella 1983–1984. Hän edusti seuraa vuosikymmenen loppuun saakka ja kuului avainpelaajiin, kun Etar sijoittui Bulgarian liigassa kolmanneksi kausina 1988–1989 ja 1989–1990. Seuran menestysvuodet huipentuivat mestaruuteen keväällä 1991, mutta Balăkov ei sitä juhlinut, sillä hän siirtyi 1990 portugalilaiseen Sportingiin. Balăkov edusti Sportingia viisi kautta ja juhli keväällä 1995 Portugalin cupin mestaruutta.


title: Krasimir Balăkov

text: Kauden 1994–1995 päätteeksi Balăkov jätti Sportingin ja siirtyi Bundesliigaan VfB Stuttgartiin. Saksalaisseurassa hyökkäävänä keskikenttäpelaajana pelannut Balăkov muodosti tehokolmikon yhdessä Fredi Bobicin ja Giovane Elberin kanssa. Hän juhli seuran paidassa Saksan cupin mestaruutta 1997 ja oli seuraavan keväänä mukana, kun Stuttgart hävisi Cup-voittajien cupin loppuottelussa Chelsealle 1–0. Balăkov edusti Stuttgartia kahdeksan kautta ja pelasi seurassa yli 230 liigaottelua.


title: Krasimir Balăkov

text: Maajoukkuetasolla Balăkov edusti Bulgariaa vuosina 1988–2003 kaikkiaan 92 A-maaottelussa. Maajoukkueuran huipennuksen hän koki MM-kisoissa 1994, kun Bulgaria sijoittui neljänneksi ja Balăkov valittiin turnauksen tähdistökentälliseen. Hän oli mukana myös EM-kisoissa 1996 ja MM-kisoissa 1998. Balăkov aloitti valmennusuransa VfB Stuttgartin apulaisvalmentajana heti pelaajauransa lopettamisen jälkeen. Hän työskenteli Felix Magathin ja Matthias Sammerin alaisuudessa kaksi vuotta, kunnes siirtyi 2005 VFC Plauenin pelaajavalmentajaksi. Pesti jäi kuitenkin varsin lyhyeksi ja hän jätti seuran jo samana vuonna.


title: Krasimir Balăkov

text: Tammikuussa 2006 Balăkov siirtyi yllättäen sveitsiläisseura Grasshopper-Club Zürichin päävalmentajaksi. Hänen johdollaan Grasshoppers voitti Intertoto-cupin ja eteni UEFA-cupissa aina lohkovaiheeseen kaudella 2006–2007. Hän sai potkut tehtävästään toukokuussa 2007. Lokakuussa 2007 Balăkov korvasi Rolf Fringerin FC St. Gallenin päävalmentajana, mutta ei onnistunut pelastamaan seuraa putoamiselta Sveitsin superliigasta ja sai potkut kauden jälkeen.


title: Krasimir Balăkov

text: Joulukuussa 2008 Balăkov palasi kotimaahansa valmentamaan PSFK Tšernomorets Burgasia. Hän valmensi seuraa kaksi vuotta, kunnes sai joulukuussa 2010 potkut riitauduttuaan seuran johdon kanssa.


title: Krasimir Balăkov

text: Toukokuun lopussa 2011 Balăkovista tuli kroatialaisseura HNK Hajduk Splitin päävalmentaja. Hän jätti seuran maaliskuussa 2012 ja siirtyi Bundesliigassa putoamiskamppailuun joutuneen 1. FC Kaiserslauternin päävalmentajaksi. Balăkov ei onnistunut enää kääntämään Kaiserslauternin peliesityksiä paremmiksi ja seura putosi kauden jälkeen 2. Bundesliigaan.


title: Krasimir Balăkov

text: Kesällä 2014 Balăkov aloitti PFK Liteks Lovetšin uutena päävalmentajana. Balăkovin johdolla Liteks sijoittui kaudella 2014/15 Bulgarian liigassa neljänneksi ja eteni cupissa puolivälieriin saakka. Balăkov erosi tehtävästään heinäkuussa 2015 seuran pudottua Eurooppa-liigan ensimmäisellä karsintakierroksella latvialaiselle FK Jelgavalle.


title: Gustavo Huet

text: Gustavo Huet Bobadilla (22. marraskuuta 1912 Ciudad de México – 20. marraskuuta 1951 Puebla) oli meksikolainen ampuja. Hän sai vuoden 1932 kesäolympialaisissa Los Angelesissa hopeaa 50 metrin pienoiskiväärin makuukilpailussa. Kesäolympialaisissa 1936 Berliinissä hän jäi siinä 7. ja kesäolympialaisissa 1948 Lontoossa 30. sijalle. Hän oli olympialaisissa myös kilpailleen Guillermo Huetin veli. Hän kuoli rattijuopon uhrina toimiessaan poliisina.


title: Golowitz

text: Golowitz on suomalainen suku. Se tuli Suomeen Venäjältä 1600-luvun alussa. Ensimmäinen tulija Daniel Golowatsev oli pajari ja hän sai Suomesta läänityksiä nykyisen Loviisan-Pernajan alueelta, muun muassa niin sanotun Mertlaxin neljänneksen. Hänen poikansa Peter rakensi Fantsnäs-nimiselle paikalle rälssitalon vuosina 1625–1626. Peterin poika Johan oli hulttio ja isä jätti hänet perinnöttömäksi. Fantsnäs ja Degerby siirtyivät Lorentz Creutzin omistukseen. Johan syytti Creutzia erilaisista rikoksista, ja Johan tuomittiin kuolemaan, mutta rangaistus muutettiin maasta karkoitukseksi. Johan katoaa asiakirjoista 1600-luvun lopussa.


title: Gregoriaanit

text: Gregoriaanit ("Ordo Fratrum Gregorianum Traditionalistum, OFGT") on katolisen kirkon vanhoillinen maallikkosääntökunta, jonka päätehtäviin kuuluu evankeliumin julistaminen, harhaoppisten valistaminen, kirkosta etääntyneiden katolilaisten auttaminen ja katolisen kirkon tradition vaaliminen ("Gregoriaanien sääntö, §3").


title: Gregoriaanit

text: Kaikki sääntökunnan jäsenet sitoutuvat naimattomuuteen eli selibaattiin. Sen suojeluspyhimyksenä on pyhä Paavi Gregorius VII.


title: Alexander Edezath

text: Alexander Edezath (26. lokakuuta 1904 – 21. elokuuta 1979) oli intialainen roomalaiskatolinen piispa. Hänet vihittiin papiksi Cochinin hiippakuntaan 20. joulukuuta 1935 ja nimitettiin sen piispaksi 19. kesäkuuta 1952. Piispaksi vihkiminen seurasi 7. joulukuuta.


title: Alexander Edezath

text: Edezath osallistui Vatikaanin toiseen kirkolliskokoukseen. Hän erosi tehtävistään hiippakuntansa johdossa 29. elokuuta 1975.


title: Gland

text: Gland on kaupunki Vaud’n kantonissa Lounais-Sveitsissä. Glandissa on vajaa 12 000 asukasta.


title: Gland

text: Gland sijaitsee Genevejärven pohjoisrannalla, Lausannen ja Geneven välillä. Kunnan virallinen kieli on ranska.


title: Gland

text: Glandissa on Kansainvälisen luonnonsuojeluliiton (IUCN) ja Maailman luonnonsäätiön (WWF) päämajat. SBB:n Geneve–Lausanne-rautatie ja moottoritie A1 kulkevat Glandin kautta.


title: Franc Kramberger

text: Franc Kramberger (s. 7. lokakuuta 1936) on slovenialainen roomalaiskatolinen arkkipiispa. Hänet vihittiin papiksi 29. kesäkuuta 1960 ja nimitettiin Mariborin piispaksi 6. marraskuuta 1980, sitten arkkipiispaksi 7. huhtikuuta 2006. Krambergerin konsekroi piispaksi 21. joulukuuta 1980 Michele Cecchini, jota avustivat Alojzij Šuštar ja Johann Weber.


title: Franc Kramberger

text: Kramberger erosi tehtävistään arkkihiippakunnan johdossa 3. helmikuuta 2011.


title: Blasius Pujoraharja

text: Blasius Pujoraharja (s. 12. kesäkuuta 1935) on indonesialainen roomalaiskatolinen piispa. Hänet vihittiin papiksi 8. syyskuuta 1961 ja nimitettiin Ketapangin hiippakunnan piispaksi 15. maaliskuuta 1979. Piispaksi vihkiminen seurasi 17. kesäkuuta. Pääkonsekraattorina toimi Justinus Darmojuwono, jota avustivat Hieronymus Herculanus Bumbun ja Theodorus Lumanauw.


title: Blasius Pujoraharja

text: Pujoraharja jäi eläkkeelle 25. kesäkuuta 2012.


title: Isak Doera

text: Isak Doera (29. syyskuuta 1931 – 19. toukokuuta 2012) oli indonesialainen roomalaiskatolinen piispa. Hänet vihittiin papiksi 18. tammikuuta 1959 ja nimitettiin Sintangin piispaksi 9. joulukuuta 1976. Piispaksi vihkiminen seurasi 19. toukokuuta 1977. Pääkonsekraattorina toimi Justinus Darmojuwono, jota avustivat Hieronymus Herculanus Bumbun ja Vitalis Djebarus.


title: Isak Doera

text: Doera erosi tehtävistään hiippakuntansa johdossa 1. tammikuuta 1996.


title: Luigi Ferrando

text: Luigi Ferrando (s. 22. tammikuuta 1941 Agazzano) on italialaissyntyinen, Brasiliassa toimiva roomalaiskatolinen piispa. Hänet vihittiin papiksi Piacenzan hiippakuntaan 1. toukokuuta 1965 ja nimitettiin Bragança do Parán piispaksi 10. huhtikuuta 1996. Piispaksi vihkiminen seurasi 5. toukokuuta. Pääkonsekraattorina toimi Ersilio Tonini, jota avustivat Antonio Mazza ja Luciano Monari.


title: Metod Pirih

text: Metod Pirih (s. 9. toukokuuta 1936) on slovenialainen roomalaiskatolinen piispa. Hänet vihittiin papiksi 29. kesäkuuta 1963 ja nimitettiin Koperin hiippakunnan koadjuuttoripiispaksi 25. maaliskuuta 1985. Piispaksi vihkiminen seurasi 27. toukokuuta. Pääkonsekraattorina toimi Janez Jenko, jota avustivat Alojzij Šuštar ja Franc Kramberger.


title: Metod Pirih

text: Pirihista tuli Koperin piispa 16. huhtikuuta 1987.


title: Paulo César Costa

text: Paulo César Costa (s. 20. heinäkuuta 1967) on brasilialainen roomalaiskatolinen piispa. Hänet vihittiin papiksi Valençan hiippakuntaan 5. joulukuuta 1992 ja nimitettiin São Sebastião do Rio de Janeiron arkkihiippakunnan vihkipiispaksi sekä Oescuksen titulaaripiispaksi 24. marraskuuta 2010. Piispaksi vihkiminen seurasi 5. helmikuuta 2011. Pääkonsekraattorina toimi Orani João Tempesta, jota avustivat Rafael Llano Cifuentes ja Elias James Manning.


title: Leo Goodwin

text: Leo Joseph ”Budd” Goodwin (13. marraskuuta 1883 New York – 25. toukokuuta 1957 New York) oli yhdysvaltalainen uimari, vesipalloilija, uimahyppääjä ja olympiavoittaja. Hänen seuransa oli newyorkilainen NYAC.


title: Leo Goodwin

text: Goodwin osallistui olympialaisiin ensimmäistä kertaa St. Louisissa 1904. Hän sijoittui 440 jaardin vapaauinnissa neljänneksi, oli 50 jaardin matkalla viides ja 100 jaardilla kuudes. Goodwin voitti kisoissa kultaa sekä 4 × 50 jaardin vapaauintiviestistä että vesipallosta, jonka lisäksi hän oli uimahyppyjen pituussukelluskilpailussa pronssilla. Hän teki vesipalloturnauksessa kahdessa ottelussa yhteensä kahdeksan maalia, joista viisi loppuottelussa.


title: Leo Goodwin

text: Vuonna 1906 Goodwin kärsi vakavasta verenmyrkytyksestä ja lähes menetti toisen kätensä. Hän kuitenkin selvisi ja kilpaili vuoden 1908 olympialaisissa, joissa Goodwin sai pronssia 4 × 200 metrin vapauintiviestissä ja osallistui myös 400 metrin henkilökohtaiselle matkalle.


title: Hieta-ahvenet

text: Hieta-ahvenet (Pinguipedidae) on ahvenkaloihin kuuluva heimo. Heimon lajeja tavataan Atlantista ja indopasifiselta merialueelta.


title: Hieta-ahvenet

text: Hieta-ahventen heimoon kuuluu lähteestä riippuen 4–7 sukua ja 50–80 lajia. Kalat ovat pääosin melko pienikokoisia ja ovat suurimmillaan noin 30 senttimetriä pitkiä. Hieta-ahvenlajien ruumis on pitkulainen ja sylinterinmuotoinen. Selkäeviä heimon lajeilla on kaksi, joista ensimmäinen on matalampi ja piikikäs, taempi pitkä ja pehmytruotoinen. Myös peräevä on pitkä. Hieta-ahventen pyrstöevä on tylppä tai kuunsirppiä muistuttava. Heimoon kuuluvilla lajeilla ei ole uimarakkoa. Useimmat hieta-ahvenet ovat väritykseltään kirjavia. Vaaleammalla pohjalla on tyypillisesti tummempia laikkuja tai raitoja. Osa heimon kaloista on hermafrodiitteja.


title: Hieta-ahvenet

text: Hieta-ahvenlajeja tavataan lämpimistä vesistä Atlantista Afrikan ja Etelä-Amerikan rannikolta ja lisäksi indopasifiselta merialueelta. Ne elävät tyypillisesti hiekka- tai sorapohjilla koralliriuttojen lähettyvillä. Koirailla on haaremi ja omat reviirit. Hieta-ahvenet syövät pienempiä kaloja ja selkärangattomia eläimiä kuten äyriäisiä. Heimon suurikokoisempia lajeja kalastetaan paikoin ruokakaloiksi.


title: Vjatšeslav Zahovaiko

text: Vjatšeslav Zahovaiko (s. 29. joulukuuta 1981 Lelle, Viro) on virolainen jalkapalloilija, pelipaikaltaan keskikenttäpelaaja ja hyökkääjä. Hän pelasi seuratasolla kotimaansa lisäksi Kuwaitissa, Portugalissa, Unkarissa sekä Veikkausliigajoukkue KuPS:ssa Suomessa.


title: Vjatšeslav Zahovaiko

text: Viron maajoukkueessa Zahovaiko pelasi 39 ottelua ja teki niissä kahdeksan maalia.


title: Manuel Camilo Vial Risopatrón

text: Manuel Camilo Vial Risopatrón (s. 20. toukokuuta 1935 Santiago de Chile) on chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 16. heinäkuuta 1961 ja nimitettiin sen vihkipiispaksi sekä Pauzeran titulaaripiispaksi 21. maaliskuuta 1980. Piispaksi vihkiminen seurasi 18. toukokuuta. Pääkonsekraattorina toimi Raúl Silva Henríquez, jota avustivat Bernardino Piñera Carvallo ja Francisco José Cox Huneeus.


title: Manuel Camilo Vial Risopatrón

text: Vial Risopatrón sai 20. joulukuuta 1983 nimityksen San Felipen ja 21. syyskuuta 2001 Temucon piispaksi. Hän jäi eläkkeelle 14. toukokuuta 2013.


title: Grete Rosenberg

text: Margarete "Grete" Rosenberg (7. lokakuuta 1892 Hannover – 5. helmikuuta 1979 Hildesheim) oli saksalainen uimari ja olympiamitalisti. Hän edusti seuratasolla hannoverilaista HSV 92:ta.


title: Grete Rosenberg

text: Rosenberg osallistui 15-vuotiaana Tukholman olympialaisiin 1912, joissa hän sijoittui 100 metrin vapaauinnissa neljänneksi jääden vain kahden sekunnin kymmenesosan päähän pronssista ja ui maansa hopeaa saaneessa 4 × 100 metrin viestijoukkueessa. Rosenberg voitti 100 metrin vapaauinnissa yhteensä kahdeksan maansa mestaruutta vuosina 1913–1922.


title: Andrés Arteaga Manieu

text: Andrés Arteaga Manieu (s. 17. tammikuuta 1959 Santiago de Chile) on chileläinen roomalaiskatolinen piispa. Hänet vihki papiksi Santiago de Chilen arkkihiippakuntaan Juan Francisco Fresno Larraín 31. toukokuuta 1986, ja hän sai nimityksen Santiago de Chilen vihkipiispaksi sekä Balianan titulaaripiispaksi 10. heinäkuuta 2001. Piispaksi vihkiminen seurasi 19. elokuuta. Pääkonsekraattorina toimi Francisco Javier Errázuriz Ossa, jota avustivat Manuel Camilo Vial Risopatrón ja Horacio del Carmen Valenzuela Abarca.


title: Puolan maantiede

text: Puolan maantiede kattaa itäisen Keski-Euroopan suurimman valtion, vaikkakin Puola on selvästi pienempi kuin itänaapurinsa Ukraina ja Venäjä. Puolan väkiluku on 38,1 miljoonaa ja pinta-ala 312 685 neliökilometriä. Pääkaupunki on Varsova, ja muita suuria kaupunkeja ovat Krakova, Łódź, Wrocław, Poznań, Gdańsk, Szczecin, Bydgoszcz, Lublin, Katowice ja Białystok.


title: Puolan maantiede

text: Puola sijaitsee lähes kokonaisuudessaan pohjoisen Euroopan tasangolla, jonka muodot ovat jääkausien jäätiköiden muovaamia. Maan keskimääräinen korkeus merenpinnasta on vain 173 metriä, mutta maan etelärajalla kohoavat Sudeettien ja Karpaattien vuoret. Karpaattien Tatravuoristossa on Puolan korkein huippu, 2 499 metriä korkea Rysy.


title: Puolan maantiede

text:
Tasankoa halkovat monet suuret joet, kuten Veiksel (puolaksi "Wisła"), Oder (puolaksi "Odra"), sen sivujoki Warta ja Veikselin sivujoki Bug. Tasaisessa maassa on myös yli 9 300 järveä, etupäässä maan pohjoisosissa. Masuria on suurin järvialue ja suosittu matkailukohde.
Błędówin aavikko Sleesian ylängöllä on Euroopan suurin sisämaan hiekka-alue, 33 neliökilometriä. Hiekka kertyi sinne jääkauden jälkeen jäätikön sulaessa. Se oli metsän peitossa, kunnes 1100-luvulla alue raivatiin kaivosteollisuuden tarpeiden vuoksi. Sitä on käytetty armeijan harjoitusalueena, hiekan ottoon ja autokilpailuihin.


title: Puolan maantiede

text: Słowińskin kansallispuiston hiekkadyynit taas syntyivät meren rannalla. Korkein dyyni kohoaa 42 metriä merenpinnan tasosta.


title: Puolan maantiede

text: Puolan ilmasto on väli-ilmasto leudomman Länsi-Euroopan meri-ilmaston ja ankaramman Itä-Euroopan mannerilmaston välillä. Lunta on koko maassa, pohjoisessa noin 40 päivän ajan, idässä ja etelässä 60 päivän ajan ja Karpaateilla sadan päivän ajan. Sadetta saadaan ympäri vuoden, eniten kesällä. Vuoden sademäärä on 500-625 mm.


title: Puolan maantiede

text: Puolassa oli ennen paljon tiheää metsikköä, mutta nykyään suurin osa maasta on viljeltyä. Puola kuuluu lauhkeaan lehtimetsävyöhykkeeseen. Tyypillisiä puulajeja alavilla seudulla ovat koivut, lepät, tammi, vaahtera, tuomi, pähkinäpensas, jalavat, lehmukset, pyökki ja haapa. Tatravuoristossa on havumetsiä, joissa kasvaa kuusen ja männyn lisäksi myös lehtikuusta. Tunnetuin aarniometsä on Białowieza, jossa elää luonnonvaraisia visenttejä ja puolalaisia villihevosia.


title: Puolan maantiede

text: Puolassa on kaikkiaan 23 kansallispuistoa, joista yhdeksän keskittyy vuoristoluonnon, kaksi muiden ylänköalueiden, kymmenen sisävesien ja kosteikkojen ja kaksi Itämeren rannikon suojeluun.


title: Puolan maantiede

text: Vuoristossa ovat


title: Puolan maantiede

text: Ylänköalueilla


title: Puolan maantiede

text: Alankoalueet, metsät, sisävedet ja kosteikot


title: Puolan maantiede

text: Itämeren rannikko


title: Emile Duson

text: Emil Paul Joseph Duson (s. 1. joulukuuta 1904 Semarang, Alankomaiden Itä-Intia – 15. maaliskuuta 1942 Tiga Runga, Alankomaiden Itä-Intia) oli alankomaalainen maahockeypelaaja ja olympiamitalisti. Hänen seuransa oli amsterdamilainen AH&BC. Duson osallistui Amsterdamin olympialaisiin 1928, joissa hän pelasi neljä ottelua ja oli voittamassa hopeamitalia.


title: Roberto Gomes Guimarães

text: Roberto Gomes Guimarães (s. 3. tammikuuta 1936 Campos) on brasilialainen roomalaiskatolinen piispa. Hänet vihittiin papiksi 8. joulukuuta 1961 ja nimitettiin Camposin hiippakunnan piispaksi 22. marraskuuta 1995. Piispaksi vihkiminen seurasi 7. tammikuuta 1996. Pääkonsekraattorina toimi Carlos Alberto Etchandy Gimeno Navarro, jota avustivat João Corso ja Hélio Gonçalves Heleno.


title: Roberto Gomes Guimarães

text: Gomes Guimarães jäi eläkkeelle 8. kesäkuuta 2011.


title: Hélio Gonçalves Heleno

text: Hélio Gonçalves Heleno (18. toukokuuta 1935 Cipotânea – 4. syyskuuta 2012) oli brasilialainen roomalaiskatolinen piispa. Hänet vihittiin papiksi 3. joulukuuta 1961 ja nimitettiin Caratingan hiippakunnan piispaksi 27. marraskuuta 1978. Piispaksi vihkiminen seurasi 22. helmikuuta 1979. Pääkonsekraattorina toimi Oscar de Oliveira, jota avustivat José Gonçalves Heleno ja José Eugênio Corrêa.


title: Hélio Gonçalves Heleno

text: Gonçalves Heleno jäi eläkkeelle 16. helmikuuta 2011.


title: José Gonçalves Heleno

text: José Gonçalves Heleno (s. 3. marraskuuta 1927) on brasilialainen roomalaiskatolinen piispa. Hänet vihittiin papiksi 30. marraskuuta 1952 ja nimitettiin Governador Valadaresin hiippakunnan koadjuuttoripiispaksi 19. heinäkuuta 1976. Piispaksi vihkiminen seurasi 18. lokakuuta. Pääkonsekraattorina toimi Oscar de Oliveira, jota avustivat Hermínio Malzone Hugo ja José Nicomedes Grossi.


title: José Gonçalves Heleno

text: 7. joulukuuta 1977 Gonçalves Helenosta tuli Governador Valadaresin piispa, jona hän toimi, kunnes erosi tehtävistään 25. huhtikuuta 2001.


title: Antônio Eliseu Zuqueto

text: Antônio Eliseu Zuqueto (29. huhtikuuta 1928 Resplendor – 23. elokuuta 2016) oli brasilialainen roomalaiskatolinen piispa. Hänet vihittiin kapusiinien papiksi 19. maaliskuuta 1955 ja nimitettiin Teófilo Otonin hiippakunnan vihkipiispaksi sekä Telan titulaaripiispaksi 14. maaliskuuta 1980. Piispaksi vihkiminen seurasi 8. kesäkuuta. Pääkonsekraattorina toimi Carmine Rocco, jota avustivat Quirino Adolfo Schmitz ja José Gonçalves Heleno.


title: Antônio Eliseu Zuqueto

text: Zuqueto sai 18. huhtikuuta 1983 nimityksen Teixeira de Freitas-Caravelasin piispaksi, jona hän toimi, kunnes jäi eläkkeelle 15. kesäkuuta 2005.


title: Armand Bénédic

text: Armand Isaac-Bénédic (26. elokuuta 1875 Pariisi – 26. lokakuuta 1962 Pariisi) oli ranskalainen curlingpelaaja ja olympiamitalisti. Hän osallistui 48-vuotiaana Chamonixin olympialaisiin 1924, joissa Ranska sai pronssia.


title: Stephen Athipozhiyil

text: Stephen Athipozhiyil (s. 18. toukokuuta 1944) on intialainen roomalaiskatolinen piispa. Hänet vihittiin papiksi Alleppeyn hiippakuntaan 5. lokakuuta 1969 ja nimitettiin sen koadjuuttoripiispaksi 16. marraskuuta 2000. Piispaksi vihkiminen seurasi 11. helmikuuta 2001. Pääkonsekraattorina toimi Peter Michael Chenaparampil, jota avustivat Maria Callist Soosa Pakiam ja John Thattumkal.


title: Stephen Athipozhiyil

text: Athipozhiyilista tuli 9. joulukuuta 2001 Alleppeyn piispa.


title: Peter Michael Chenaparampil

text: Peter Michael Chenaparampil (8. joulukuuta 1929 – 18. huhtikuuta 2013) oli intialainen roomalaiskatolinen piispa. Hänet vihittiin papiksi Alleppeyn hiippakuntaan 1. kesäkuuta 1956 ja nimitettiin sen koadjuuttoripiispaksi 19. marraskuuta 1982. Piispaksi vihkiminen seurasi 4. syyskuuta 1983. Pääkonsekraattorina toimi Michael Arattukulam, jota avustivat Joseph Gabriel Fernandez ja Cornelius Elanjikal.


title: Peter Michael Chenaparampil

text: Chenaparampilista tuli 28. huhtikuuta 1984 Alleppeyn piispa, jona hän toimi, kunnes erosi tehtävistään 9. joulukuuta 2001.


title: Maria Callist Soosa Pakiam

text: Maria Callist Soosa Pakiam (s. 11. maaliskuuta 1946) on intialainen roomalaiskatolinen arkkipiispa. Hänet vihittiin papiksi Trivandrumin hiippakuntaan 20. joulukuuta 1969 ja nimitettiin sen koadjuuttoripiispaksi 10. marraskuuta 1989. Piispaksi vihkiminen seurasi 2. helmikuuta 1990. Pääkonsekraattorina toimi Cornelius Elanjikal, jota avustivat Joseph Gabriel Fernandez ja Leon Augustine Tharmaraj.


title: Maria Callist Soosa Pakiam

text: Soosa Pakiamista tuli 31. tammikuuta 1991 Trivandrumin piispa, ja 17. kesäkuuta 2004 hänet nimitettiin sen arkkipiispaksi, joksi hänet asetettiin 23. elokuuta.


title: Halomonas titanicae

text: Halomonas titanicae on bakteerilaji, joka löydettiin RMS "Titanicin" hylyn ruosteesta vuonna 2010. Bakteerilaji sai nimensä siitä, koska sitä ei ollut löydetty aiemmin ja oli ennestään tuntematon, kunnes 15. huhtikuuta 1912 kello 2.30 lähtien sitä on alkanut kehittyä hylyn ympärille ja syönyt sitä.


title: Halomonas titanicae

text: "Halomonas titanicae" syö rautaa ja sen uskotaan noin 30 vuoden päästä tuhoavan "Titanicin" hylyn kokonaan.


title: Wilhelm Schraml

text: Wilhelm Schraml (s. 26. kesäkuuta 1935) on saksalainen roomalaiskatolinen piispa. Hänet vihittiin papiksi Regensburgin hiippakuntaan 29. kesäkuuta 1961 ja nimitettiin sen vihkipiispaksi sekä Munatianan titulaaripiispaksi 7. tammikuuta 1986. Piispaksi vihkiminen seurasi 8. maaliskuuta. Pääkonsekraattorina toimi Manfred Müller, jota avustivat Vinzenz Guggenberger ja Martin Wiesend.


title: Wilhelm Schraml

text: Schraml sai 13. joulukuuta 2001 nimityksen Passaun piispaksi, jonka virkaan hänet asetettiin 23. helmikuuta 2002.


title: Martin Wiesend

text: Martin Wiesend (28. huhtikuuta 1910 – 7. maaliskuuta 2003) oli saksalainen roomalaiskatolinen piispa. Hänet vihittiin papiksi 31. tammikuuta 1937 ja nimitettiin Bambergin arkkihiippakunnan vihkipiispaksi sekä Migirpan titulaaripiispaksi 19. tammikuuta 1967. Piispaksi vihkiminen seurasi 27. maaliskuuta. Pääkonsekraattorina toimi Josef Schneider, jota avustivat Alfons Karl Kempf ja Josef Hiltl.


title: Martin Wiesend

text: Wiesend toimi vihkipiispana, kunnes jäi eläkkeelle 31. elokuuta 1985.


title: Martin Wiesend

text: Wiesendille myönnettiin muun muassa Bundesverdienstkreuz vuonna 1987.


title: Agadem

text: Agadem on keidaskylä Diffan alueen N’Guigmin departementin N’Gourtin kunnassa Nigerissä. Se sijaitsee samannimisten vuorten länsipuolella Bilman hiekka-aavikon eteläosassa 313 kilometriä N’Guigmista pohjoiseen. Kylässä on 218 asukasta (vuonna 2001).


title: Agadem

text: Agadem koostuu suolajärvien ympäröimistä taateli- ja egyptinhaarapalmulehdoista. Sen asukkaat ovat paimentolaisuutta harjoittavia teda-heimoon kuuluvia tubuja. Keitaalla on raunioitunut linnoitus. Sen läpi kulkee kamelikaravaanien ja matkailijoiden käyttämä etelästä Dibellan ja Zoo Baban kautta Bilmaan johtava autiomaareitti. Lähistöllä sijaitsee vuonna 2009 avattu öljynporauslaitos.


title: Garrison Historic Area

text: Garrison Historic Area on historiallinen alue Barbadosin pääkaupungissa Bridgetownissa. Se on entinen, 1780-luvulla perustettu brittiläinen varuskunta.


title: Garrison Historic Area

text: Tarve pysyvällä varuskunnalle Barbadoksella nousi Britanniassa Yhdysvaltain vapaussodan aikana, kun ranskalaiset lähtivät tukemaan amerikkalaisia. Joukot saapuivat sinne 1780, mutta ne olivat majoittuneena ympäri Bridgetownia. Tilapäiset varuskuntarakennalmat pystytettiin 1783. Sota päättyi samana vuonna, ja tämän jälkeen sotilaiden määrä laski saarella. Mutta Britanniassa oltiin edelleen huolissaan Karibianmerten saarien tulevaisuudesta, ja vuosien 1789 ja 1780 aikana hallitus hankki 26,1 hehtaaria maata, jolle uusi varuskunta-alue rakennettiin.


title: Garrison Historic Area

text: Vuosien 1808–1814 aikana varuskunnan alue kasvoi 65,56 hehtaariin, ja sinne pystyi sijoittaan 2 700 sotilasta. 1800-luvun aikana varuskunnan kasvu hidastui ja lopulta pysähtyi. Britanniassa päätettiin 1890-luvulla siirtää siirtomaiden joukot. Bridgetownin varuskunnasta viimeiset joukot lähtivät vuosien 1905–1906 aikana. Nykyään alueella sijaitsee Barbadoksen puolustusvoimien päämaja.


title: Garrison Historic Area

text: Varuskunta-alueella on noin 100 rakennusta tai rakennelmaa, joista noin puolella on historiallista, arkkitehtonista tai kulttuurihistoriallista arvoa. Alue sijaitsee Carlislenlahden etelärannalla, ja se on pinta-alaltaan noin 60 hehtaaria. Historiallisesti sitä ympäröi muuri, ja noin kaksi kilometriä pitkällä itäisellä sivulla on edelleen alkuperäisen muurin jäänteitä. Läntinen ja eteläinen raja seurasi noin puolitoista kilometriä pitkää rantaviivaa, jossa on nykyään hiekkaranta.


title: Garrison Historic Area

text: Alueen suurin rakennus on 1791 kivistä rakennettu upseerien kasarmi. Sen takana on kaksi punaiseksi maalattua tiilikasarmi. Nämä kolme rakennusta pohjoisesta, etelästä ja idästä 1700-luvulla rakennettua pientä paraatikenttää, jolla on nykyään useita moderneja varastorakennuksia. Suurempaa nurmista paraatikenttää käytetään nykyään hevosurheiluratana ja se tunnetaan nimellä Garrison Savannah. Se on myös suosittu virkistäytymisalue, jossa barbadoslaiset käyvät hölkkäämässä ja pelailemassa. Vaikka kentällä ei pelatkaan enää krikettiä, siellä käytiin 1860 ensimmäinen siirtomaiden välinen krikettiottelu, jossa kohtasivat Barbados ja Brittiläinen Guiana. Kentän vieressä on arkkitehtonisesti merkittävä päävartio, jonka julkisivua koristaa rakennusta varten suunniteltu kivestä veistetty Yrjö III:n vaakuna.


title: Garrison Historic Area

text: Pienestä kentästä itään on kolme 1807–1808 rakennettua kasarmirakennusta. Muita rakennuksia ovat muun muassa 1790 rakennettu harjoitussali, alueen koilliskulmassa sijaitseva vankila, jossa on ollut vuodesta 1933 Barbadoksen museo, vuosina 1803–1806 rakennettu sotilassairaala, joka myytiin asuinkerrostaloksi 1928, ja edelleen käytössä oleva sotilashautausmaa.


title: Dibella

text: Dibella on pieni keidas Nigerin itäosassa. Se sijaitsee Bilman hiekka-aavikon eteläosassa 77 kilometriä Zoo Babasta etelään ja 82 kilometriä Agademista pohjoiseen.


title: Dibella

text: Keitaalla on aikaisemmin ollut pieniä järviä, joiden jälkiä näkyy yhä maastossa. Koillisesta sitä suojaa 150 metriä korkea hiekan peittämä kalliojyrkänne. Pohjavesi on lähellä maan pintaa. Vesi on suolaista ja mineraalipitoista. Jyrkänteen vieressä kasvaa siellä täällä taateli- ja egyptinhaarapalmuja sekä vadikierreakaasioita.


title: Dibella

text: Dibella on nykyään täysin asumaton. Aikaisemmin seudulla vietti paimentolaiselämää teda-heimoon kuuluvia tubuja. Keitaan kautta kulkee kamelikaravaanien ja matkailijoiden käyttämä Agademin, Zoo Baban ja Bilman välinen autiomaareitti.


title: Dibella

text: Keitaan pohjoispuolella sijaitsevalta Yerirom-kukkulalta on löydetty ihmisiä ja eläimiä esittäviä esihistoriallisia kalliomaalauksia. Dibellasta 11 kilometriä etelään sijaitsevalta Guezeda Keita -vuorelta on löytynyt nautaeläintä ja kirahvia esittävä kalliopiirros.


title: Jan Matejko

text: Jan Matejko (24. kesäkuuta 1838 Krakova – 1. marraskuuta 1893 Krakova) oli puolalainen taidemaalari. Hänet tunnetaan sadoista historiallisia hahmoja ja tapahtumia esittävistä maalauksistaan, jotka ovat levinneet lukuisina kopioina ja painokuvina. Matejko työskenteli aikana jolloin Puola oli jaettu Venäjän, Preussin ja Itävallan kesken, ja hänen työnsä olivat tärkeitä puolalaisten kansallistunteelle.


title: Jozef Chełmoński

text: Jozef Chełmoński (7. marraskuuta 1849 Boczki – 6. huhtikuuta 1914 Kuklówka Zarzeczna) oli puolalainen taidemaalari, realismin johtava edustaja maassaan. Hän opiskeli ensin Varsovan piirustuskoulussa ja jatkoi opintojaan Münchenin taideakatemiassa, missä hän tutustui Münchenin muihin puolalaisiin taiteilijoihin. Hän oleskeli jonkun aikaa myös Ukrainassa ennen paluutaan Puolaan. Puolalaiset kriitikot väheksyivät realismia, joten Chelmonski muutti Pariisiin 1875. Hän palasi Puolaan 1887. Monet Chelmonskin työt esittävät näkymiä hänen matkoiltaan Liettuaan, Ukrainaan ja lähiseuduille.


title: Katarzyna Kobro

text:
Katarzyna Kobro (1898-1951) oli puolalainen kuvanveistäjä. Kobron teoksissa on käytetty runsaasti värejä ja materiaaleja. Joissakin hän on säilyttänyt eri osien luonnolliset värit lisäten mustaa ja valkoista, toisissa ovat käytössä kirkkaat perusvärit. Hän oli maailmansotien välisen ajan huomattavimpia naiskuvanveistäjiä, mutta vain pieni osa hänen teoksistaan on säilynyt. Venäläis-saksalaisten juuriensa takia hän joutui sotapakolaiseksi. Sodan jälkeen hän päätyi traumaattiseen eroon miehestään Władysław Strzemińskistä ja yksihuoltajaksi.
Kobro osallistui yhdessä miehensä kanssa aktiivisesti puolalaisen avant-garden järjestäytymiseen a.r. -liikkeeksi 1930-luvun alussa.


title: Eng Hian

text: Eng Hian (s. 17. toukokuuta 1977 Surakarta) on indonesialainen sulkapalloilija. Hän sai miesten nelinpelissä pronssia vuoden 2004 kesäolympialaisissa Ateenassa. Aiemmin hän oli jäänyt siinä viidennelle sijalle kesäolympialaisissa 2000 Sydneyssä.


title: Damien Walters

text: Damien Walters on brittiläinen sijaisnäyttelijä ja entinen kilpatason trampoliinivoimistelija.


title: Damien Walters

text: Walters vaihtoi voimistelun elokuvauraan vuonna 2007, kun Jackie Chanin edustaja kiinnitti huomiota hänen YouTubeen lataamiinsa temppuvideoihin ja otti häneen yhteyttä. Waltersin ensimmäinen rooli oli Luke Gossin sijaisnäyttelijänä elokuvassa "" (2008). Sen jälkeen hän on toiminut erilaisissa sijaisnäyttelijän tehtävissä muun muassa elokuvissa "Ninja Assassin" (2009), "Kick-Ass" (2010), "" (2011) ja "" (2011). Hän myös opetti Jaden Smithille voimistelua vuoden 2010 "Karate Kid" -elokuvaa varten.


title: Damien Walters

text: Lisäksi Walters on valmentanut nuoria voimistelijoita kotikaupungissaan Derbyssä.


title: Christopher Zanella

text: Christopher Zanella (s. 21. lokakuuta, 1989 Waldshut, Saksa) on sveitsiläinen moottoriurheilija. Zanella aloitti kilpauransa vuonna 2007 Sveitsin Formula Renault 2.0 -sarjassa. Vuonna 2008 hän voitti sarjan mestaruuden. Myöhemmin hän on kilpaillut muun muassa Formula 3 Euroseries ja Eurocup Formula Renault-sarjassa. Vuonna 2011 Zanella kilpaili Formula 2 -sarjassa. Hän voitti kaksi kilpailua ja sijoittui sarjan toiseksi. Vuonna 2012 Zanella jatkoi F2-sarjassa sijoittuen sarjan kolmanneksi. Vuonna 2013 Zanella ajoi World Series by Renault -sarjassa. Hän saavutti kauden avauskilpailusta kolmossijan keräten 25 pistettä sijoittuen sarjan 16:ksi.


title: Deutsches Museum

text: Deutsches Museum (suom. "saksalainen museo") on maailman suurin tekniikan ja luonnontieteen museo, joka sijaitsee Münchenissä, Saksassa. Vuosittain museossa vierailee arviolta 1,5 miljoonaa kävijää. Museossa on noin 28 000 näyttelyesinettä 50 tieteen ja tekniikan eri alueelta.


title: Deutsches Museum

text: Museo perustettiin 28. kesäkuuta 1903 saksalaisten insinöörien yhdistyksen VDI:n kokouksessa sähköinsinööri Oskar von Millerin aloitteesta. Museon koko nimi saksaksi on Deutsches Museum von Meisterwerken der Naturwissenschaft und Technik. Nimensä mukaisesti se esittelee (luonnon)tieteen ja tekniikan saavutuksia. Museo on Münchenin suurin.


title: Deutsches Museum

text: Museon päätilat sijaitsevat pienellä Isarjoen saarella Münchenin keskustassa. Kaupunginvaltuusto lahjoitti vuonna 1903 saaren museolle. Saari tunnettiin ennen nimellä Kohleinsel ("hiilisaari"), mutta se sai myöhemmin uudeksi nimekseen Museumsinsel ("museosaari").


title: Deutsches Museum

text: Museon kokoelmiin kuuluu lukuisia harvinaisuuksia, kuten ensimmäinen sähködynamo (Siemens, 1866), ensimmäinen automobiili (Benz, 1866), ensimmäinen dieselmoottori (1897) ja laboratoriopöytä, jolla atomi halkaistiin ensimmäisen kerran (Hahn, Strassman, 1938). Vuonna 2009 museoon lisättiin nano- ja bioteknologiaa esittelevä siipi (Zentrum Neue Technologien).


title: Deutsches Museum

text: Museossa on myös suurikokoisia erityyppisten kaivosten pienoismalleja ja lukuisia pysyviä näyttelyitä, kuten Euroopan laajin tähtitieteen kehitystä kuvaava näyttely ja Altamiran luolan ja kalliomaalausten jäljennös.


title: Deutsches Museum

text: Saarella sijaitsevan pääkohteen lisäksi museolla on myös haaraosastoja. Flugwerft Schleißheim sijaitsee 18 kilometriä Münchenin keskustasta Oberschleißheimissa, Schloss Schleißheimin (Baijerin hallitsijoiden kesäpalatseja) lähellä, vanhalla sotilaslentokentällä. Se koostuu vanhasta lennonjohtotornista ja komentokeskuksesta sekä uusista rakennuksista, joissa esitellään lentokoneita, jotka eivät mahtuneet museosaaren näyttelyihin. Esillä on muun muassa Hortenin veljesten ”lentävä siipi” Horten H.IV -purjelentokone 1940-luvulta, saksalaisia 1950- ja 1960-luvulla kehitettyjä VTOL-lentokoneita, Vietnamin sodan aikakauden lentokoneita ja Saksojen jälleenyhdistymisessä saatuja neuvostoliittolaisia lentokoneita.


title: Deutsches Museum

text: Deutsches Museumin uusin haaraosasto Deutsches Museum Verkehrszentrum sijaitsee Theresienhöhessä Münchenissä. Se avattiin vuonna 2003, ja se on keskittynyt esittelemään kuljetustekniikkaa (museosaarelta siirretyt tiekulkuneuvojen ja junien näyttelyt).


title: Deutsches Museum

text: Museon Bonnin haaraosasto avattiin vuonna 1995. Se esittelee vuoden 1945 jälkeistä saksalaista tekniikkaa, tiedettä ja tutkimusta.


title: Deutsches Museum

text:
Museo avattiin väliaikaisilla näyttelyillä Kansallismuseon tiloissa 12. marraskuuta 1906. Pysyvän museon peruskivi laskettiin 13. marraskuuta. Oskar von Miller avasi museon 70-vuotissyntymäpäivänään 2. toukokuuta 1925. Alusta lähtien museo oli tarkoitettu esittelemään luonnontiedettä ja tekniikkaa Saksan kansalle, ei pelkästään saksalaisten saavutuksia.
Museo vahingoittui pahoin toisen maailmansodan pommituksissa, ja 80 % rakennuksista ja 20 % näyttelyistä tuhoutui tai vahingoittui. Korjaukset vaativat aikansa, ja vasta vuonna 1965 näyttelyt saavuttivat sotaa edeltäneen kokonsa. 1980-luvulla tuhopoltto vähensi näyttelytilaa 34 140 neliömetriin. Entisöinti ja uudet rakennukset kasvattivat näyttelytilan 55 000 neliömetriin vuoteen 1993 mennessä. Museon yhteydessä on myös erikoiskirjasto ja arkisto sekä tutkimusinstituutti.


title: Deutsches Museum

text: Museo on toiminut lukuisten nykyaikaisten tiedemuseoiden esikuvana vuorovaikutteisten näyttelyiden saralla. Yleisöä on rohkaistu kokeilemaan erilaisten laitteiden toimintaa. Opastusta ja demonstraatioita on myös englanniksi.


title: Deutsches Museum

text: Museon pysyvät näyttelyt: ilmailu, maanviljelys, Altamiran kalliomaalaukset, radioamatööritoiminta, avaruustiede, sillanrakennus, keramiikka, kemia, ajan mittaaminen, tietokoneet, digitaalinen kuvaus (rakenteilla vuodesta 2006 lähtien), sähköntuotanto, energiateknologia, ympäristö, geodesia, lasi, Deutsches Museumin historia, vesirakennus, koneenosat, konetyökalut, navigointi vesillä, tieteen virstanpylväät, matematiikkagalleria, kaivostyö (historiallinen ja nykyaikainen), metallurgia, mikroelektroniikka, maaöljy ja luonnonkaasu, musiikki, paperi, farmasia, fysiikka, voimakoneet, painotekniikka, mittalaitteet, tekniset lelut, telekommunikaatio, tekstiiliteknologia, tunnelinrakennus, painot ja mitat.


title: Zoo Baba

text: Zoo Baba on keidaskylä Agadezin alueen Bilman departementin Bilman kunnassa Nigerissä. Se sijaitsee Kawarin kalliomuodostelmien eteläkärjessä Bilman hiekka-aavikolla 70 kilometriä Bilmasta etelään. Kylässä on 85 asukasta (vuonna 2001).


title: Zoo Baba

text: Keitaan pohjavesi on kahden–kolmen metrin syvyydessä. Kasvilajeihin kuuluvat akaasiat, egyptinhaarapalmu, taatelipalmu, punaeukalyptus sekä lääkekasvina tunnettu Salvadora persica. Kylässä on kaksiluokkainen koulu ja terveysasema. Sen kautta kulkee kamelikaravaanien ja matkailijoiden käyttämä Bilman, Dibellan ja Agademin välinen autiomaareitti.


title: Fernando Suárez Figueroa

text: Fernando Suárez Figueroa (4. helmikuuta 1533 – 2. elokuuta 1608) oli espanjalainen roomalaiskatolinen piispa. Hänet nimitettiin 22. kesäkuuta 1587 Kanariansaarten ja 26. maaliskuuta 1597 Zamoran piispaksi. Hänet konsekroi Gaspar de Quiroga y Vela.


title: Francisco Reinoso Baeza

text: Francisco Reinoso Baeza (4. lokakuuta 1534 – 23. elokuuta 1601) oli espanjalainen roomalaiskatolinen piispa. Hänet nimitettiin Córdoban piispaksi 11. kesäkuuta 1597, ja hänet konsekroi Pedro Portocarrero, jota avustivat Fernando Suárez Figueroa ja Juan Fonseca. Hän kuoli 66-vuotiaana virassa.


title: Ozeias Graciano

text: Ozeias 'Ossi' Fernando Graziano (s. 21. toukokuuta 1983, São Paulo, Brasilia) on brasilialainen jalkapalloilija, pelipaikaltaan puolustaja. Kauden 2013 alkaessa Ozeias Graziano pelaa Ykkösen AC Kajaanissa. Kautena 2014, Ozeias pelaa AC Kajaanissa edelleen.


title: Ozeias Graciano

text: Ozeias Graziano tuli Suomeen torniolaiseen ykkösen joukkueeseen Tornion Pallo-47 kaudeksi 2007. Taustana hänellä oli pelaaminen Kiinan pääsarjassa Shenzhenin joukkueessa, jossa hän kaudella 2004 voitti Kiinan mestaruuden. Nilkkavamma päätti hänen uransa siellä.


title: Ozeias Graciano

text: Graziano siirtyi seuraavalla kaudeksi 2008 Ykköseen nouseeseen Tornion naapurikaupungin seuraan PS Kemiin, jossa hän pelasikin luotettavana takalinjojen miehenä kolme kautta.


title: Ozeias Graciano

text: Keväällä kaudeksi 2011 Ozeias Graziano siirtyi FC Hämeenlinnaan, jossa hän solmi kauden 2011 lopulla kaksivuotisen jatkosopimuksen.


title: Ozeias Graciano

text: Ozeias Graziano on pelannut Ykkösessä kaikkiaan viisi kautta kolmessa eri suomalaisseurassa, TP-47, PS Kemi ja FC Hämeenlinna, 109 ottelua tehden niissä 13 maalia.


title: Ozeias Graciano

text:
Ozeias jatkoi AC Kajaanissa kaudet 2013, 2014 ja 2015.
Kaudeksi -16 hän siirtyy Mikkelin Palloilijoihin pelaamaan Kakkosta puolustajan paikalle.


title: Femørenin metroasema

text: Femøren on Kööpenhaminan metron linjan M2 asema Sundbyøsterin kaupunginosassa Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueella 3.


title: Femørenin metroasema

text: Femørenin asema on avattu vuonna 2007. Asemalta on lyhyt matka vuonna 2005 valmistuneelle Amager Strandparkin uimarannalle. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle.


title: Amager Strandin metroasema

text: Amager Strand on Kööpenhaminan metron linjan M2 asema Sundbyøsterin kaupunginosassa Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueella 3.


title: Amager Strandin metroasema

text: Amager Strandin asema on avattu vuonna 2007. Asemalta on lyhyt matka vuonna 2005 valmistuneelle Amager Strandparkin uimarannalle. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan Kööpenhaminan lentoasemalle.


title: Monte Carlo (elokuva)

text: Monte Carlo on Thomas Bezuchan ohjaama yhdysvaltalainen romanttinen komediaelokuva vuodelta 2011. Elokuvan pääosissa ovat Selena Gomez, Leighton Meester ja Katie Cassidy.


title: Leon Wyczółkowski

text: Leon Wyczółkowski (1852-1936) oli puolalainen taidemaalari, yksi nuorpuolalaisen liikkeen keskeisiä hahmoja. Hän maalasi muotokuvia ja maisemia Tatra-vuorilta.


title: Leon Wyczółkowski

text: Wyczółkowski maalasi nuorena romanttisia ja historiallisia aiheita. Hän matkusti Pariisiin 1889 ja tutustui siellä impressionistien töihin. Omissa töissään hän paneutui valoon ja varjoon. Vuoden 1900 vaiheilla Wyczółkowskin tyyli muuttui. Hän tuotti suuren määrän maisemia ja muotokuvia, ja toi esille voimakkaan tunnelatauksen.


title: Lergravsparkenin metroasema

text: Lergravsparken on Kööpenhaminan metron linjan M2 asema Tanskan pääkaupungissa Kööpenhaminassa. Asema on maanalainen ja sijaitsee joukkoliikenteen maksualueella 1.


title: Lergravsparkenin metroasema

text: Lergravsparkenin asema on avattu vuonna 2002. Asema toimi linjan M2 pääteasemana vuoteen 2007, jolloin metron laajennus Kööpenhaminan lentoasemalle valmistui. Metrojunia liikennöi Kööpenhaminan keskustan kautta Vanløseen sekä vastakkaiseen suuntaan lentoasemalle.


title: Alessandro Papatodoro

text: Alessandro Papatodoro (1560? – 1597) oli italialainen roomalaiskatolinen piispa. Hänet nimitettiin Belcastron hiippakunnan piispaksi 12. elokuuta 1596, ja hän kuoli seuraavana vuonna virassa.


title: Troy Mallette

text: Troy Matthew Mallette (s. 25. helmikuuta 1970 Levack, Ontario, Kanada) on kanadalainen entinen jääkiekkoilija. Hän pelasi NHL-joukkueissa New York Rangers, Edmonton Oilers, New Jersey Devils, Ottawa Senators, Boston Bruins ja Tampa Bay Lightning.


title: Troy Mallette

text: Mallette varattiin numerolla 22 NHL:n varaustilaisuudessa 1988 New York Rangersiin. Hän pelasi NHL:n runkosarjassa 456 peliä, joissa sai 51+68=119 pistettä. Jäähyllä hän istui 1 226 minuuttia. Hän kärsi selkävammasta pelissä Chicago Blackhawksia vastaan 25. lokakuuta 1997. Se pakotti hänet lopulta jäämään eläkkeelle. Hänen hallussaan on vieläkin Rangersin yhden kauden jäähyennätys.


title: Troy Mallette

text: Mallette asuu Levackissa, Ontariossa. Hän on naimisissa Lynn Malletten kanssa ja heillä on kaksi lasta.


title: John Ross Roach

text: John Ross Roach (23. kesäkuuta 1900 Port Perry, Ontario, Kanada – 9. heinäkuuta 1973) oli kanadalainen jääkiekkomaalivahti. Roach oli tunnettu akrobaattisesta tyylistään. Kaudella 1932–1933 hänet valittiin NHL:n:n . Hän oli mukana voittamassa Stanley Cupia vuonna 1922.


title: John Ross Roach

text: Vuonna 2009 hänet sijoitettiin numerolle 64 kaikkien aikojen Rangers-listalle.


title: Kultajuna

text: Kultajuna (engl. "The First Great Train Robbery", televisioesityksessä käytetty nimeä "Suuri junaryöstö") on vuonna 1979 ensi-iltaan tullut rikoselokuva, jonka ohjasi Michael Crichton. Hän teki siihen myös käsikirjoituksen, joka perustuu hänen omaan romaaniinsa "Herrasmiesryöstäjä". Elokuvan juoni perustuu löyhästi vuonna 1855 sattuneeseen kultajunaryöstöön.


title: Kultajuna

text: Elokuvan pääosia esittävät Sean Connery, Donald Sutherland, Lesley-Anne Down, Alan Webb, Malcolm Terris, Robert Lang, Michael Elphick, Wayne Sleep, Pamela Salem, Gabrielle Lloyd, George Downing ja James Cossins. Elokuva tuotti maailmanlaajuisesti yli 13 miljoonaa dollaria.


title: Kultajuna

text: "Video-oppaassa" vuodelta 1994 Ilkka Jauhiainen luonnehti elokuvaa hallituksi, perinteiseksi seikkailuksi ja antoi sille kolme tähteä viidestä, mikä vastaa sanallista arviota ”hyvä”.


title: Hui hai (täsmennyssivu)

text: Hui hai tarkoittaa seuraavia asioita:


title: Etiopialainen kirjaimisto

text: Etiopialainen kirjaimisto (amharaksi ፊደል) on kirjaimisto, jota käytetään Etiopiassa puhuttavan amharan kielen kirjoittamiseen. Se on lainattu jo sammuneesta gə'əzin kielestä. Merkistön pohjana on 29 konsonanttimerkkiä, joista saadaan tavuja tekemällä niihin vokaaleja merkitseviä muunnoksia. Merkkien perusasu pysyy yleensä tunnistettavana, joten kirjoituksen oppiminen ei ole erityisen vaikeaa tavallisiin aakkosiin tottuneille.


title: Etiopialainen kirjaimisto

text: Joitakin foneemeja vastaa useampi kuin yksi symboli.


title: Living Things

text: Living Things on yhdysvaltalaisen Linkin Park -yhtyeen viides studioalbumi, joka julkaistiin Suomessa 27. kesäkuuta 2012. Albumin ovat tuottaneet yhtyeen kahden aiemman studioalbumin, "Minutes to Midnightin" (2007) ja "A Thousand Sunsin" (2010), tapaan Linkin Park -yhtyeen jäsen Mike Shinoda ja Rick Rubin.


title: Living Things

text: Linkin Parkin mukaan "Living Things" yhdistää asioita yhtyeen aiemmilta neljältä studioalbumilta tehden uudenlaisen äänen. He totesivat viimeinkin tuntevansa olevansa ”tutulla alueella” ja sen tuntuvan ”mukavalta (heidän) omalla ihollaan” vuosien kokeilun jälkeen, josta tuloksena kaksi edellistä albumia, "Minutes to Midnight" ja "A Thousand Suns". "Living Things" valittiin albumin nimeksi albumilla olevien useiden henkilökohtaisten aiheiden vuoksi.


title: Living Things

text: Albumin ensimmäisenä singlenä julkaistiin 16. huhtikuuta 2012 kappale ”Burn It Down”, toisena 23. heinäkuuta 2012 kappale ”Lost in the Echo” ja kolmantena singlenä 1. helmikuuta 2013 ”Castle of Glass”. Albumi debytoi Yhdysvaltain Billboard 200 -albumilistan ykkössijalla 223 000 kappaleen myyntimäärällä.


title: Living Things

text: Linkin Parkin laulaja Chester Bennington ilmoitti suomalaisen Voicen haastattelussa maaliskuussa 2011, että yhtye aikoo aloittaa uuden albumin työstämisen kyseisellä viikolla. Kesäkuussa Kerrang!-lehden haastattelussa Bennington kertoi yhtyeen tehneen uutta albumia jo parin kuukauden ajan ja että uusi albumi tulee varmasti jakamaan mielipiteitä. Heinäkuussa Rolling Stone -lehden haastattelussa Bennington kertoi, että he ovat tehneet jo paljon uusia kappaleita ja hän olisi ”järkyttynyt” mikäli uusi albumi ei tulisi ulos vuonna 2012.


title: Living Things

text: Maaliskuussa 2012 Bennington kertoi Kerrang!-lehdelle yhtyeen palaavan juurilleen, tekemällä albumin, joka sisältää edellistä albumia enemmän kitaransoittoa, isoja kertosäkeitä ja raskaampia elektrosoundeja kuulostamatta liikaa metallilta. Huhtikuussa Shinoda kertoi Complex-lehdelle albumin olevan masterointia vaille valmis. 9. huhtikuuta yhtye julkaisi Tumblr-palvelussa albumin ”teaser-videon”. Warner Music ilmoitti, että albumin kansitaide julkaistaan 16. huhtikuuta, jolloin julkaistiin myös yhtyeen ensimmäinen single, ”Burn It Down”.


title: Living Things

text: Shinoda selvensi NME:n haastattelussa, ettei albumi palaa nu metal -tyyliin, vaikkakin he ovat onnistuneet saamaan albumille tunteen, jota eivät ole kohdanneet pitkään aikaan. Hän myös kertoi albumin sisältävän yhdistelmiä yhtyeen aiemmilta albumeilta.


title: Living Things

text: Huhtikuussa 2012 Spin-lehden haastattelussa Shinoda ja Bennington kertoivat, että albumilla kuullaan myös kanadalaista Owen Pallettia. Shinoda kertoi albumin olevan ”rap-keskittyneempi” verrattuna yhtyeen kahteen viimeisimpään albumiin.


title: Living Things

text: Linkin Park esiintyi vuonna 2012 Honda Civic Tourilla yhdessä Incubusin ja MuteMathin kanssa. Yhtyeen 5. kesäkuuta 2012 pitämä konsertti Admiralspalast-teatterissa Berliinissä, Saksassa, äänitettiin ja se esitettiin valituissa teattereissa Yhdysvalloissa 25. kesäkuuta 2012 vain yhtenä yönä. Yhtye esiintyi yksityistilaisuudessa vuoden 2012 X Gamesissa Los Angelesissa. Heinäkuussa Linkin Park ilmoitti esiintyvänsä ensimmäistä kertaa Etelä-Afrikassa marraskuussa 2012.


title: Living Things

text: Maaliskuun lopussa 2012 Mike Shinoda vahvisti yhtyeen kuvaavan musiikkivideota ”Burn It Down” -kappaleeseen, joka tulee olemaan uuden albumin ensimmäinen single. Single julkaistiin 16. huhtikuuta 2012, ja musiikkivideon ensi-esitys oli MTV:llä 24. toukokuuta 2012. Toukokuussa yhtye julkaisi yhdessä Lotus F1 -tallin kanssa iPadille ohjelman, jossa voi ajaa Lotus-autolla ”Burn It Down” -kappaleen soidessa. 15. huhtikuuta Mike Shinoda kertoi blogissaan albumin nimen olevan "Living Things", ja sen tulevan ennakkotilaukseen yhtyeen nettisivujen kautta seuraavana päivänä. Albumi julkaistiin 26. kesäkuuta 2012.


title: Living Things

text: 24. toukokuuta yhtyeen kappale ”Lies Greed Misery” sai ensi-soittonsa BBC Radio 1:llä osana Linkin Parkin järjestämää maailmanlaajuista ”scavenger huntia”. ”Lies Greed Misery” -kappale kuullaan -pelin trailerissa. Myös ”Castle of Glass” -kappale kuullaan pelissä.


title: Living Things

text: Albumin viimeinen kappale, ”Powerless”, soi "" -elokuvan lopputekstien aikana. Kappaleeseen tehdyn musiikkivideon on ohjannut myös itse elokuvan ohjannut Timur Bekmambetov. Videon ensiesitys oli verkkopalvelu Yahoossa 18. kesäkuuta 2012. ”Lost in the Echo” -kappaleen virallinen lyriikkavideo julkaistiin Linkin Parkin virallisella YouTube-kanavalla 29. kesäkuuta 2012 ja virallinen musiikkivideo 4. syyskuuta 2012. 5. lokakuuta 2012 ”Lost in the Echo” julkaistiin albumin toisena singlenä. 10. lokakuuta 2012 Linkin Park julkaisi musiikkivideon ”Castle of Glass” -kappaleeseen. ”Castle of Glass” julkaistiin albumin kolmantena singlenä 1. helmikuuta 2013.


title: Living Things

text: Albumin avauskappaleella, ”Lost in the Echo”, kuullaan yhtyeen molempia laulajia, Mike Shinodaa rap-osuuksilla ja Chester Benningtonia kertosäkeessä. Kertosäkeessä lauletaan rikotuista lupauksista ja siitä, miten sanat katoavat kaikuun. Albumin toisella kappaleella, ”In My Remains”, kuullaan myös molempia laulajia. Yhtye on saanut albumille useita vaikutteita ja inspiraatioita. Shinoda kertoi Rolling Stonelle, että kappaleissa ”Skin to Bone” ja ”Roads Untraveled” näkyy yhtyeen kiinnostus Bob Dylanista vaikutteita saaneeseen folk-musiikkiin. ”Roads Untraveled” on piano-balladi. ”Victimized”-kappale, jota Rolling Stone kuvaili ”yhtyeen aggressiivisimmaksi vuosiin”, on saanut vaikutteita punk rock -yhtyeistä, kuten Pennywise ja Dirty Rotten Imbeciles. Kuten yhtyeen kahdella ensimmäisellä albumilla, toiseksi viimeinen kappale (”Tinfoil”) on instrumentaali. ”Until It Breaks” -kappaleessa yhtyeen kitaristilla, Brad Delsonilla, on lauluosuus.


title: Living Things

text:
Imperiumi.netin Mape Ollilan mukaan levy on suurimmalta osin tuttua Linkin Parkia, mutta kappaleissa piilee myös kokeiluja soundin nykyaikaistamiseksi. KaaosZinen Nina Hurme antoi albumille 8/10 pistettä todeten, että "soundi on aikaisempaan verraten elektronisempi ja tuo hetkittäin mieleen muun muassa Pendulumin ja Gorillazin.
"Living Things" debytoi Yhdysvalloissa Billboard 200 -listan ykkösenä. Se oli myynyt 223 000 kappaletta ja päihittänyt Maroon 5 -yhtyeen "Overexposed"-albumin tuhannella kappaleella Nielsen SoundScanin mukaan. Albumia on myyty kultalevyyn oikeuttava määrä Australiassa. Albumi debytoi ykkössijalla myös muun muassa Britanniassa sekä Suomessa.


title: Jhikoman

text: Jhikoman (oikealta nimeltään Jhikolabwino Siza Manyika) on tunnettu tansanialainen reggaeartisti. Hän on toiminut aktiivisena muusikkona vuodesta 1994 lähtien ja keikkaillut laajasti sekä Euroopassa että Afrikassa. Viimeisimmillä levyillään hän yhdistää reggaeta akustiseen afrikkalaiseen musiikkiin. Jhikoman laulaa englanniksi, swahiliksi sekä äidinkielellään nyasaksi. Jhikoman syntyi vuonna 1972 Dar es Salaamissa, Tansaniassa. Hän on kolmas lapsi yhdeksänlapsisessa perheessä. Musiikin ohella Jhikoman toimii maalarina, sarjakuvapiirtäjänä, veistäjänä ja viljelijänä. Nykyisin hän asuu Bagamoyossa.


title: Jhikoman

text: Jhikoman julkaisi vuonna 2005 Livityrecordsin ja sittemmin vuonna 2007 Afrikabisa Recordsin kautta albumin Chikondi. Chikondi on nyasan kieltä ja tarkoittaa jumalallista, ehdotonta ja uhrautuvaa rakkautta. Levy nauhoitettiin Green Dragon studiolla Oslossa, Norjassa sekä Zamunda studiolla Dar es Salaamissa, Tansaniassa. Levyllä vieraili useita kansainvälisiä artisteja, kuten Baran M. Kurdistanista, Khalid Salih Sudanista, Uriel Seri Norsunluurannikolta, Thorbjørn Holte, Geir Inge Storli, Henrik Johnsen ja Jacob Norjasta, OnRebel G Meksikosta, Carola Kinasha Tansaniasta, Chai Jaba Kongosta sekä Sister Yana Brasiliasta.


title: Jhikoman

text: Jhikoman julkaisi vuonna 2008 Afrikabisa Recordsin kautta levyn Tupendane. Levyn tuotti Micho Dread ja se levytettiin StudioRed-studiolla Helsingissä, Suomessa.


title: Jhikoman

text: Vuonna 2009 julkaistiin UduMood Musicin kautta Jhikomanin levy Yapo. Levyn tuottajana toimi suomalainen tunnettu muusikko ja tuottaja Samuli "Teho" Majamäki. Levy nauhoitettiin Bagamoyossa Tansaniassa, UduMood studiolla Suomessa sekä Alcalassa Espanjassa.


title: Parthiva Sureshwaren

text: Parthiva Sureshwaren (s. 21. helmikuuta, 1981 Chennai) on intialainen moottoriurheilija. Sureshwaren aloitti kilpa-uransa vuonna 2000, jossa hän sijoittui Formula Asia 2000 -sarjan toiseksi. Vuonna 2001 Sureshwaren ajoi Britannian Formula 3:n National Class -sarjassa sijoittuen 11:ksi. Vuonna 2007-2008 Sureshwaren kilpaili A1GP-sarjassa. Hän ajoi vuonna 2007 myös Formula V6 Asia-sarjassa. Vuonna 2009 hän ajoi IndyCar -sarjassa. Vuonna 2010 Sureshwaren ajoi Formula 2 -sarjassa ottaen yhden pisteen ja sijoittui sarjan 21:ksi. Vuonna 2011 hän jatkoi sarjassa saavuttamatta pisteitä.


title: George Curzon

text: George Curzon (1859–1929) oli brittiläinen valtiomies. Hän oli konservatiivinen poliitikko, joka toimi Intian varakuninkaana (1899–1905) ja maansa ulkoministerinä (1919–1924). Curzonin linjaksi nimitetty ehdotus Puolan itärajaksi sai nimensä hänen mukaansa.


title: George Curzon

text: Curzon opiskeli Eton Collegeissa ja Oxfordin yliopistossa. Vuonna 1886 hänet valittiin konservatiivien kansanedustajaksi. Hän ei juuri viihtynyt parlamentissa vaan matkusteli maailmalla ja kirjoitti kirjat Venäjän vaikutuksesta Keski-Aasiassa, Persian kysymyksestä ja Itä-Aasian ongelmista. Vuonna 1891 hänet nimitettiin Intian valtiosihteeriksi. Hän menetti aseman 1894, kun valta siirtyi liberaaleille. Konservatiivien noustua valtaan vuoden 1895 vaalien jälkeen Curzon nimitettiin ensin ulkoasiain alivaltiosihteeriksi ja sitten Intian varakuninkaaksi. Hänen uudistuksensa ärsyttivät sekä virkamiehiä että Intian armeijan komentajaa Herbert Kitcheneriä. Konservatiivien uusi johtaja Arthur Balfour erotti Curzonin virastaan vuonna 1905.


title: George Curzon

text: Curzon oli mennyt naimisiin vuonna 1895 yhdysvaltalaisen miljonäärin tyttären kanssa ja saanut kolme tytärtä. Vaimo menehtyi perheen palattua Englantiin 1905. Curzon suri vaimoaan syvästi mutta sijoitti perintörahojaan linnoihin ja taide-esineisiin. Vuonna 1916 hän meni naimisiin varakkaan argentiinalaisen tilanomistajan lesken kanssa.


title: George Curzon

text: Englantiin palattuaan Curzon johti naisten äänioikeutta vastustavaa kampanjaa ylähuoneessa. Vuonna 1916 David Lloyd George kutsui hänet sodanajan hallitukseensa. Sen jälkeen Curzon oli maansa ulkoministeri 1919–1924.


title: Höyryturbiiniveturi

text: Höyryturbiiniveturi on veturi, jonka voimanlähde on höyryturbiini.


title: Höyryturbiiniveturi

text: Höyryturbiiniveturissa on kattila kuten perinteisessä höyryvetureissa, mutta mäntäkoneiston sijaan höyry käytti höyryturbiinia. Vetureita rakennettiin sekä suoravetoisina, jolloin turbiinin teho siirrettiin vaihteiston kautta pyöriin, tai turbiini käytti sähkögeneraattoria.


title: Höyryturbiiniveturi

text: Höyryturbiiniveturi oli käyttökelpoinen suurissa nopeuksissa, eli pitkässä linja-ajossa. Lyhyillä matkoilla se oli epätaloudellinen ja turbiini vaati mäntähöyrykonetta enemmän huoltoa, puhumattakaan dieselvetureista, jotka alkoivat hitaasti nousta varteenotettavaksi vaihtoehdoksi höyrykoneille.


title: Höyryturbiiniveturi

text: Joitakin höyryturbiinivetureita rakennettiin 1920- ja 1930-luvuilla. Suosiota se ei saanut.


title: George Curzon (näyttelijä)

text: George Curzon (1898-1976) oli brittiläissyntyinen upseeri, joka teki aktiivipalveluksena jälkeen uran Yhdysvalloissa näyttelijänä sekä näyttämöllä että elokuvissa.


title: Koripallon miesten SM-sarjakausi 1989–1990

text: Kausi 1989–1990 oli 50. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Uudenkaupungin Urheilijat. Kotkan Työväen Palloilijat voitti hopeaa ja Helsingin NMKY pronssia. Runkosarjan voitti Kotkan Työväen Palloilijat.


title: Mukesh Ambani

text: Mukesh Ambani (s. 19. huhtikuuta 1957) on intialainen liikemies.


title: Mukesh Ambani

text: Maaliskuussa 2012 hän oli 22,3 miljardin Yhdysvaltain dollarin omaisuudellaan Intian rikkain ja maailman 19. rikkain henkilö. Ambani on naimisissa ja hänellä on kolme lasta.


title: Joseph Lydon

text: Joseph Patrick "Joe" Lydon (2. helmikuuta 1878 Swinford, Irlanti – 19. elokuuta 1937 Saint Louis) oli yhdysvaltalainen jalkapalloilija, nyrkkeilijä ja olympiamitalisti.


title: Joseph Lydon

text: Lydon osallistui olympialaisiin kerran, St. Louisissa 1904. Hän pelasi tuolloin Christian Brothers' Collegen jalkapallojoukkueessa, joka sai hopeaa, jonka lisäksi hän voitti pronssia nyrkkeilyn alle 65,8-kiloisten sarjasta. Lydon osallistui myös 61,2-kiloisten sarjaan nyrkkeilyssä ja sijoittui jaetulle neljännelle tilalle. Jalkapallon ja nyrkkeilyn lisäksi hän oli mainio pikajuoksija, ja hänen ennätyksensä 440 jaardin matkalla oli 49,0 sekuntia.


title: Joseph Lydon

text: Lydon oli ammatiltaan viskikauppias, kunnes alkoholi kiellettiin maassa. Hän toimi myös St. Louisin katujen valvoja vuosina 1901–1909. Lydon omisti myös öljy-yrityksen, jota hän piti vuodesta 1918 kuolemaansa asti ja oli beagle-rotuisten koirien kasvattaja.


title: Fort Waynen vanha kaupungintalo

text: Fort Waynen vanha kaupungintalo () on Fort Waynen kaupungin entinen kaupungintalo, joka toimii nykyään museona. Rakennus on rakennettu paikallisesta hiekkakivestä. Rakennus avattiin kaupungintaloksi vuonna 1893 ja rakennus toimi virastokäytössä vuoteen 1971 asti. Rakennus otettiin National Register of Historic Places -rekisteriin vuonna 1973. Rakennus sijaitsee "E Berryn kadulla" Fort Waynen kaupungissa Indianan osvaltiossa Amerikan Yhdysvalloissa.


title: Piermario Morosini

text: Piermario Morosini (5. heinäkuuta 1986 – 14. huhtikuuta 2012) oli italialainen jalkapalloilija, joka pelasi keskikenttäpelaajana italialaisissa seuroissa.


title: Piermario Morosini

text: Morosini kuoli Italian toiseksi korkeimman sarjatason, Serie B:n ottelussa Pescarassa 14. huhtikuuta 2012. Livornoa edustanut Morosini kaatui kentälle kesken ottelun ja hänelle annettiin ensiapua. Hän kuoli sydänkohtaukseen matkalla ambulanssilla sairaalaan. Serie A:n bergamolaisen joukkueen Atalanta BC:n kotistadionin Stadio Atleti Azzurri d'Italian eteläpääty on omistettu Bergamossa syntyneen Morosinin mukaan.


title: Onésimo Cepeda Silva

text: Onésimo Cepeda Silva (s. 25. maaliskuuta 1937 México) on meksikolainen roomalaiskatolinen piispa. Hänet vihittiin papiksi 28. lokakuuta 1970 ja nimitettiin Ecatepecin hiippakunnan piispaksi 28. kesäkuuta 1995. Piispaksi vihkiminen seurasi 12. elokuuta. Pääkonsekraattorina toimi Girolamo Prigione, jota avustivat Manuel Pérez-Gil y González ja Luis Reynoso Cervantes.


title: Carl Osburn

text: Carl Townsend Osburn (5. toukokuuta 1884 Jacksontown – 28. joulukuuta 1966 Helena, Kalifornia) oli yhdysvaltalainen ampuja ja olympiavoittaja.


title: Carl Osburn

text: Osburn meni vuonna 1903 Yhdysvaltain laivaston akatemiaan, josta hän valmistui 1906. Hän teki laivastossa pitkän uran, joka päättyi vuonna 1945, ja yleni kapteeniksi saakka. Osburn toimi muun muassa maansa sotasuunnitelmavirkailijana toisen maailmansodan aikaan. Hän aloitti ammunnan laivaston akatemiassa, jossa hän oli kivääriammuntajoukkueen jäsen.


title: Carl Osburn

text: Osburn osallistui ensimmäisiin olympialaisiinsa Tukholmassa 1912, jonne lähetettiin Yhdysvalloista lähes pelkästään sotilaita. Hän sai kyseisissä kisoissa neljä mitalia, joista yksi oli kultainen, kaksi hopeisia ja yksi pronssinen. Henkilökohtaisissa kilpailuissa hän voitti hopeaa sekä 300 metrin sotilaskiväärikilpailussa tuloksella 95 ja 600 metrin sotilaskiväärissä pistein 94. Aiemmin samana vuonna hänet korotettiin armeijassa luutnantiksi, ja hän lähti palvelukseen presidentin laiva USS Mayflowerille 1915.


title: Carl Osburn

text: Osburn kilpaili olympialaisissa jälleen Antwerpenissa 1920. Hän voitti tuolloin yhteensä kuusi mitalia, muun muassa 300 metrin sotilaskiväärin pystyasennon henkilökohtaisen kilpailun kultaa. Osburnin mitaleista neljä oli kultaa, yksi hopeaa ja yksi pronssia. Hän kilpaili vuosina 1921–1924 MM-kisoissa joka kerralla, ja hän sai vielä yhden hopeamitalin Pariisin olympialaisissa 1924 600 metrin vapaakiväärin makuuasentokilpailusta.


title: Carl Osburn

text: Osburn oli töissä eri laivaston tehtävissä 1920- ja 1930-luvuilla ja ilmoitti lopettavansa uransa 1939. Hän kuitenkin palasi vielä vuosiksi 1941–1945, kunnes jäi lopullisesti eläkkeelle. Osburn kuoli vuonna 1966, ja hänen leskensä Mary lahjoitti ammunnasta kertyneet palkinnot ja muut muistoesineet laivaston historiasäätiölle 1967. Osburn oli yhdellätoista olympiamitalillaan Yhdysvaltain tilaston kärjessä aina vuoteen 1972 saakka, jolloin uimari Mark Spitz ohitti hänet. Hän pääsi vuonna 1994 USA:n ammunnan kunniagalleriaan, jossa hänet listattiin yhdeksi maan yhdeksästä parhaasta tarkka-ampujasta.


title: Christoph Hegge

text: Christoph Hegge (s. 15. elokuuta 1962 Rheine) on saksalainen roomalaiskatolinen piispa. Hänet vihittiin papiksi Münsterin hiippakuntaan 10. lokakuuta 1988 ja nimitettiin sen vihkipiispaksi sekä Sicilibban titulaaripiispaksi 31. toukokuuta 2010. Piispaksi vihkiminen seurasi 29. elokuuta. Pääkonsekraattorina toimi Felix Genn, jota avustivat Reinhard Lettmann ja Heinrich Janssen.


title: Heinrich Janssen

text: Heinrich Janssen (s. 13. lokakuuta 1932 Kevelaer) on saksalainen roomalaiskatolinen piispa. Hänet vihittiin papiksi Münsterin hiippakuntaan 2. helmikuuta 1961 ja nimitettiin sen vihkipiispaksi sekä Aquae Sirensesin titulaaripiispaksi 4. heinäkuuta 1986. Piispaksi vihkiminen seurasi 21. syyskuuta. Pääkonsekraattorina toimi Reinhard Lettmann, jota avustivat Heinrich Maria Janssen ja Ludwig Averkamp.


title: Heinrich Janssen

text: Janssen jäi eläkkeelle 31. toukokuuta 2010.


title: Kustannuspiste

text: Kustannuspiste oli Tampereella noin vuosina 1972–1982 toiminut pienkustantamo. Se kustansi muun muassa muutamia Neuvostoliiton toisinajattelijoiden kirjoja, Baltian pasiivista vastarintaa esittelevän kirjan, sekä Neuvostovakoilua Suomessa ja Ruotsissa koskevia julkaisuja. Kustannuspiste julkaisi myös Suomen talvi- ja jatkosotaa käsitteleviä kirjoja.


title: Kustannuspiste

text: Kustantamon perusti vuonna 1971 tamperelainen Aamulehden toimittaja Matti Arjanne. Arjanne ei hakeutunut itse julkisuuteen, vaan kirjoitti ja käänsi kirjallisuutta useimmiten salanimillä. Kirjat saatettiin julkaista kirjoittajanimillä Veijo Varjo tai Aito Salamies. Ulkomaisten kirjojen kääntäjäksi oli yleensä merkitty Antti Virtanen. Omalla nimellään Arjanne julkaisi Heikki Eskelisen kanssa kustantamonsa Vapaus-sarjassa kirjan "Me syytämme – Ihmiskohtaloita sosialismissa" (1980). Arjanne kirjoitti Aito Salamiehen nimellä kirjan "Turisti" (1977), joka irvaili Neuvostoliiton matkailulle, votkaturismille. Sitä luonnehditaan "pelkkää valhetta olevaksi veijaritarinaksi".


title: Kustannuspiste

text: Kauko Kareen Alea-kirjan ohella Kustannuspiste oli merkittävä kustantamo, jonka julkaisi kirjoja Itä-Eurooppaa ja Suomea koskevista aiheista aikana, jota usein kutsutaan suomettumisen kaudeksi. Kustannuspisteen kirjoja kirjoittaneista Tuure Junnila oli Kokoomuksen kansanedustaja ja Kullervo Rainio liittyi Perustuslailliseen oikeistopuolueeseen.


title: Kustannuspiste

text: Kustannuspiste muistetaan myös Aleksandr Solženitsynin kirjan "Vankileirien saariston" osien 3–4 (1976) ja 5–7 (1978) julkaisijana. Kirjan ensimmäisen niteen 1974 suomeksi julkaissut Wahlström & Widstrand -kustantamo Tukholmassa ei jatkanut kirjasarjan julkaisemista, eikä kirjaa julkaissut myöskään Solženitsynin kirjoja aikaisemmin julkaissut kustantamo Tammi.


title: Kustannuspiste

text: Kustannuspiste julkaisi "Vankileirien saariston" lisäksi Solženitsyniltä myös kirjat "Kirje Neuvostoliiton johtajille ja muita kirjoituksia" (1975), "Lenin Zürichissä" (1976) sekä "Puskipa vasikka tammeen. Tutkielma kirjallisesta elämästä" (1976).


title: Ylisosiaalineuvos

text: Ylisosiaalineuvos on Suomessa tasavallan presidentin myöntämä arvonimi, joka kuuluu 5. ryhmään. Arvonimestä maksettavan veron määrä on joko .


title: Ylisosiaalineuvos

text: Arvonimi myönnettiin ensimmäisen kerran vuonna 2012. Arvonimi voi olla kerrallaan vain yhdellä henkilöllä.


title: Ylisosiaalineuvos

text: Ylisosiaalineuvoksen arvonimi voi Suomessa olla samanaikaisesti vain yhdellä henkilöllä, ja se vertautuu lääkäreillä käytössä olevaan arkkiatrin arvonimeen. Kyseessä on sosiaalialan korkein arvonannon osoitus.


title: Kari Lähdekorpi

text: Kari Lähdekorpi (s. 21. maaliskuuta 1957 Huittinen) on suomalainen ravivalmentaja. Lähdekorpi vaikutti pitkään Ruotsissa, jossa hänellä oli valmennustalli Halmstadissa. Lähdekorpi on yksi 2000-luvun menestyneimpiä ja tunnetuimpia ravivalmentajia Ruotsissa. Vuosina 2007–2008 hän oli maan voitokkain valmentaja. Huippuvuonna 2008 Lähdekorven tallin hevoset voittivat yhteensä 320 kertaa ja ansaitsivat palkintorahoja yli 30 miljoonaa kruunua. Vuonna 2004 hänet valittiin Ruotsissa vuoden ravivalmentajaksi.


title: Kari Lähdekorpi

text: Huittisissa varttunut Lähdekorpi muutti Ruotsiin vuonna 1985. Hän toimi aluksi hevoskauppiaana, välittäen ravihevosia Suomeen. Suomen 1990-luvun alun laman vähennettyä hevosten kysyntää Lähdekorpi ryhtyi ammattivalmentajaksi. Hän sai ruotsalaisen ammattivalmentajalisenssin vuonna 1994. Ruotsin voitokkain valmentaja Lähdekorpi oli ensimmäistä kertaa vuonna 2007. Kyseessä oli vuoden 1977 jälkeen vasta kolmas kerta, jolloin titteliä ei saavuttanut valmentajalegenda Stig H. Johansson.


title: Kari Lähdekorpi

text: Huhtikuussa 2012 Lähdekorpi ilmoitti TV4-kanavan lähetyksessä lopettavansa valmennustoiminnan Ruotsissa vielä saman vuoden kesänä ja sanovansa henkilökuntansa irti. Hänen valmennuksessaan olevat hevoset siirtyvät toisille ammattivalmentajille, Lähdekorven keskittyessä muuhun yritystoimintaansa.


title: Kari Lähdekorpi

text: Palattuaan Suomeen vuonna 2012 Lähdekorpi on toiminut juontajana ja kommentaattorina muun muassa TV2:n "Ravisuora"-lähetyksessä sekä MTV3:n "Ravikunkku"-ohjelmassa.


title: Kari Lähdekorpi

text: Kesällä 2015 Lähdekorpi oli mukana ruotsalaisen TV4:n tosi-tv-ohjelmassa "Stjärnkusken", jossa joukko julkisuuden henkilöitä opettelee ohjastamaan ravihevosta. Osallistujina olivat muun muassa yleisurheilija Patrik Sjöberg, muusikko Kee Marcello sekä Army of Lovers -yhtyeen laulaja Camilla Henemark.


title: Mininin ja Požarskin muistomerkki

text: Mininin ja Požarskin muistomerkki () on Kuzma Mininin ja Dmitri Požarskin muistoksi tehty pronssinen veistos. Heidän ansiostaan saatiin Venäjällä ollut sekasorron aika päättymään. Veistos sijaitsee Moskovan Punaisella torilla.


title: Mininin ja Požarskin muistomerkki

text: Veistoksen suunnitteli ja veisti venäläisukrainalainen kuvanveistäjä Ivan Martos. Veistosta alettiin valmistaa vuonna 1813, ja se valmistui vuonna 1818. Veistoksen patsaat ja kohokuvat ovat pronssia ja jalusta punaista graniittia. Alun perin veistos sijaitsi keskellä Punaista toria, mutta se haittasi sotilasparaateja, joten se siirrettiin vuonna 1936 Pyhän Vasilin katedraalin eteen.


title: Olivetti

text: Olivetti oli italialainen toimistolaitteiden ja -tarvikkeiden valmistaja, joka toimi vuodesta 1908 vuoteen 2003, jolloin se yhdistyi Telecom Italian kanssa. Olivetti valmisti muun muassa laskimia, kirjanpitokoneita, kirjoituskoneita, tietokoneita, tulostimia ja kopiokoneita. Se oli 1970-luvulla Euroopan suurin konttorikonevalmistaja, joka tunnettiin kekseliäistä ja hyvin muotoilluista tuotteistaan. Yrityksen huippukausi ulottui 1950-luvulta 1980-luvulle, jona aikana Olivetti oli yksi ihailluimmista italialaisyrityksistä ja työllisti jopa 80 000 henkilöä. Nykyisin Olivetti on Telecom Italian pienehkö tytäryhtiö, joka työllistää enää alle 500 ihmistä. Olivetti-nimellä on julkaistu viime vuosina Olipad-tablettitietokoneita ja Oliphone-älypuhelimia.


title: Olivetti

text: Olivettin perusti italialainen Camillo Olivetti vuonna 1908 Ivreassa, lähellä Torinoa. Olivetti teki aluksi kirjoituskoneita ja vuodesta 1948 alkaen sähköisiä laskimia. Vuonna 1925 Camillo Olivetti lähetti poikansa Adrianon Yhdysvaltoihin opiskelemaan uusia tehdastuotantomenetelmiä, joita tämän palattua alettiin soveltaa yrityksen toimintaan. Vuonna 1938 yrityksen johto siirtyi Adriano Olivettille, ja Olivettista tuli Italian toiseksi suurin vientiyritys ja alansa johtaviin kuuluva valmistaja Euroopassa.


title: Olivetti

text: Sekä Camillo että etenkin Adriano Olivetti pitivät muotoilua ja arkkitehtuuria olennaisena osana Olivettin yrityskuvaa. Yhtiön tuotteita muotoilivat muiden muassa Ettore Sottsass ja Mario Bellini sekä toimitiloja ja työväen asuinalueita muun muassa Le Corbusier, Louis Kahn ja Gae Aulenti. Vuosina 1950–1968 Olivettin taiteellisena johtajana toimi Giovanni Pintori.


title: Olivetti

text: 1950- ja 1960-lukujen vaihteessa Olivetti osti Yhdysvalloista kirjoituskoneyhtiö Underwoodin, ja toimi siitä lähtien Pohjois-Amerikan markkinoilla nimellä Olivetti-Underwood. 1960-luvun lopulla Olivettin Programma 101 oli tunnetuimpia ohjelmoitavia laskimia tai määritelmästä riippuen yksi ensimmäisistä henkilökohtaisista tietokoneista ennen mikroprosessorin keksimistä. Yhdysvaltojen avaruushallinto Nasa osti laitteita miehitetyn kuulento-ohjelmansa Apollo 11:n käyttöön.


title: Olivetti

text: 1970-luvun lopulla Olivettin uudeksi pääjohtajaksi tuli Carlo di Benedetti, joka saneerasi yhtiötä rajusti ja irtisanoi tuhansia, muun muassa kaikki muut silloiset johtohenkilöt. Vuonna 1982 ryhtyi kopiokoneissa ja muussa toimistotekniikassa yhteistyöhön japanilaisen Sharpin kanssa. Samana vuonna yhdysvaltalainen pankkiautomaattien valmistaja Docutel osti Olivettin USA:n-tytäryhtiön, ja Olivettista tuli kaupassa Docutelin suurin omistaja. Vuonna 1985 AT&T tuli mukaan yhteistyöhön. Samana vuonna Olivetti osti brittiläisen Acorn Computersin.


title: Olivetti

text: Vuonna 2003 Olivetti fuusioitui Telecom Italian kanssa, josta se omisti tuolloin jo enemmistön.


title: Solbus

text:
Solbus on puolalainen linja-autoja valmistava yritys.
Se toimii Solec Kujawskissa Kujavia-Pommerin voivodikunnassa.


title: Solbus

text: Solbus on vuonna 2001 perustettu perheyritys. Nykyisin yritys keskittyy maakaasulla toimiviin kaupunkibusseihin. Se tekee myös kulkuneuvoja pitkänmatkan reiteille ja tilausliikenteeseenn. Yritys työllistää noin 150 henkeä.


title: Guilherme Siqueira

text: Guillherme Madalena Siqueira (s. 28. huhtikuuta 1986 Florianópolis, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan vasen laitapuolustaja.


title: Guilherme Siqueira

text: 11. elokuuta 2006 Siqueira siirtyi yhteisomistussopimuksella Udineseen 750 000 euron siirtokorvauksella. Hän teki ensiesiintymisensä Serie A:ssa 10. syyskuuta 2006 ottelussa Messinaa vastaan. Kauden 2008–2009 hän pelasi lainasopimuksella Anconassa.


title: Guilherme Siqueira

text: 30. kesäkuuta 2011 Siqueira teki nelivuotisen sopimuksen Granadan kanssa.


title: Saltstraumen

text: Saltstraumen on Bodøssä, Nordlandin läänissä, Norjassa sijaitseva pieni salmi, jossa on erittäin voimakas vuorovesivirtaus. Se sijaitsee noin 30 kilometrin päässä Bodøn keskustasta. Saltstraumenin yli pääsee Saltstraumenin sillan kautta, jolla kulkee Fylkesvei 17 -tie.


title: Saltstraumen

text: Vesi voi virrata Saltstraumenissa jopa 40 kilometriä tunnissa.


title: Leonid Tibilov

text: Leonid Haritonovitš Tibilov (, , , s. 28. maaliskuuta 1952 Etelä-Ossetian AA, Georgian SNT, Neuvostoliitto) on osseettipoliitikko, joka on toiminut vuodesta 2012 Etelä-Ossetian presidenttinä.


title: Autosan

text:
Autosan on puolalainen linja-autoja valmistava yritys.
Se toimii Sanokissa Ala-Karpatian voivodikunnassa. Se on yksi Puolan vanhimpia yrityksiä, sen edeltäjä on perustettu 1832. Linja-autojen lisäksi se valmistaa kalustoa puolustusvoimille. Yritys työllistää noin 900 henkeä.